
Sfinţii mari mucenici Serghie şi Vah 
(7 octombrie) 


Sfinţii Serghie şi Vah au trăit pe vremea împăratului Maximian (286-305), de 
neam fiind romani şi dregători de frunte în armata împărăției. Ei se bucurau de 
mare cinste în faţa împăratului pentru priceperea şi vitejia lor în războaie, 
precum şi pentru credincioşia lor în slujiri. Dar pârâţi fiind că se închină lui 
Hristos şi că se leapădă de cinstirea zeilor, au fost poftiţi de împărat să aducă, 
împreună cu dânsul, jertfă în templul lui Zeus. Dar, când a intrat împăratul, robii 
lui Hristos Serghie şi Vah au rămas afară şi n-au intrat cu el. Văzând aceasta, 
împăratul a poruncit slujitorilor să-i aducă în templu cu sila şi le-a dat poruncă 
să se închine idolilor. Dar nevrând ei să lepede dreapta credinţă, li s-au luat 
toate însemnele dregătoriei lor şi podoabele cele de preţ, îmbrăcându-i în haine 
femeieşti, fiind purtaţi în lanţuri pe ulițele cetăţii, în semn de batjocură. Au fost 
trimişi apoi la dregătorul Antioh, în cetatea Varvalisos din Siria şi acolo, fiind 
bătuţi aproape de moarte, Sfântul Vah şi-a dat sufletul său Domnului, din 

pricina bătăii, iar Sfântului Serghie i s-a pus încălțăminte de fier având cuie în 
tălpi şi a fost purtat până la cetatea Resafa, unde i s-a tăiat capul, după ce a îndu- 
rat multe chinuri, dar nu şi-a lepădat credinţa. O parte din moaştele Sfinţilor 
Serghie şi Vah se află în Catedrala mitropolitană "Sfântul Dumitru" din Craiova 
din data de 25 octombrie 1949. 

Evanghelia şi Apostolul zilei 


Evanghelia 


Zis-a Domnul către ucenicii Săi: 

12. Dar, mai înainte de toate acestea, îşi vor pune mâinile pe voi şi vă vor 
prigoni, dându-vă în sinagogi şi în temnițe, ducându-vă la împărați şi la 
dregători, pentru numele Meu. 

13. Şi va fi vouă spre mărturie. 

14. Puneţi deci în inimile voastre să nu gândiţi de mai înainte ce veți 
răspunde; 

15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni şi vor 
ucide dintre voi. 

17. Şi veţi fi urâţi de toţi pentru numele Meu. 

18. Şi păr din capul vostru nu va pieri. 

19. Prin răbdarea voastră veţi dobândi sufletele voastre. 


Apostol 


33. Care prin credinţă, au biruit împărăţii, au făcut dreptate, au dobândit 
făgăduinţele, au astupat gurile leilor, 

34. Au stins puterea focului, au scăpat de ascuţişul sabiei, s-au împuternicit, 
din slabi ce erau s-au făcut tari în război, au întors taberele vrăjmaşilor pe 
fugă; 

35.Unele femei şi-au luat pe morţii lor înviaţi. lar alții au fost chinuiţi, 
neprimind izbăvirea, ca să dobândească mai bună înviere; 

36. Alţii au suferit batjocură şi bici, ba chiar lanţuri şi închisoare; 

37. Au fost ucişi cu pietre, au fost puşi la cazne, au fost tăiaţi cu fierăstrăul, 
au murit ucişi cu sabia, au pribegit în piei de oaie şi în piei de capră, lipsiţi, 
Strâmtoraţi, rău primiţi. 

38. Ei, de care lumea nu era vrednică, au rătăcit în pustii şi în munţi şi în 
peşteri şi în crăpăturile pământului. 

39. Şi toți aceştia, mărturisiţi fiind prin credinţă, n-au primit făgăduinţa, 

40. Pentru că Dumnezeu rânduise pentru noi ceva mai bun, ca ei să nu ia 
fără noi desăvârşirea. 


1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2. Cu ochii aţintiţi asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi 
a şezut de-a dreapta tronului lui Dumnezeu. 


XP XP IP 3 IE E E IP 3 II E E E IE 3 5 IE e E E 30 IE IE E E E XX 
IP XP IP 3 IE E E IP 3 II E 2 E 3 50 5 IE E E 3 E 3 E e E XX 


Dr Ar dr dr dr dr dr dr dr dr dr de dr dr de dr Ar A dr hr A di 


Dr de De dr De dr de De de De de De de dr De de de de Dr de de e d dr A dr 


e PX 3 3 E PP IE IP 3 3 E 2 E E IE 3 IE E E E 3 IP IE E E XX 


În această lună (octombrie), ziua a şaptea - Sfinţii mucenici, Serghie şi 
Vach (Minei) 


La Vecernie 
La Doamne strigat-am... Stihirile pe 6, glasul 1: 
Podobie: Prea lăudaţilor mucenici... 


Vache şi Serghie, pe voi împodobindu-vă Domnul măririi cu darurile tămădui- 
rilor, v-a arătat minunaţi în lume, cu bună laudă tămăduind prin voi pururea pe 
bolnavi; pentru aceasta rugaţi-vă, să se dăruiască sufletelor noastre pace şi mare 
milă. 


Vache şi Serghie, nevoindu-vă voi pe pământ, dănţuiți în ceruri, dimpreună cu 
cei fără de trupuri, stând de-a pururea înaintea Treimii sfinţilor, şi desfătându-vă 
cu mărire vă veseliți. Pentru aceea rugaţi-vă, să se dăruiască sufletelor noastre 
pace şi mare milă. 


Vache şi Serghie, voi amândoi aţi surpat cu vitejie împotrivirea vrăjmaşului, şi 
cu bună credinţă aţi lepădat rătăcirea cea pierzătoare a idolilor, propovăduind pe 
Impăratul Hristos; pe care rugaţi-L să se dăruiască sufletelor noastre pace şi ma- 
re milă. 


Slavă..., glasul al 4-lea 

Serghie şi Vach, luminarea cea limpede şi veselitoare a mucenicilor, semeţia 
tiranului au surpat-o, rătăcirea idolilor au contenit-o, şi taina cea desăvârşită a 
cunoştinței de Dumnezeu au propovăduit cu glas luminat grăind cele înalte. Cu 
ale căror rugăciuni, Hristoase, Dătătorule de lege al acestora, puitorule de ne- 
voinţă, şi de cununi Dătătorule, învredniceşte-ne şi pe noi să ne îmbrăcăm cu 
tărie împotriva puterilor răutăţilor celor nevăzute. 


Și acum... a Născătoarei 
Podobie: Dat-ai semn celor... 


Ceea ce ai născut pe Soarele dreptăţii cu totul fără prihană, risipeşte negura 
patimilor celor ce mă necăjesc, şi goneşte departe de la ticăloasa mea inimă pe 
şarpele care amăgeşte sufletul meu şi mă îndulceşte acum cu dezmierdările şi cu 
deşertăciunile lumii; păzind pe robul tău întru liniştea nepătimirii. 


A Crucii, a Născătoarei, asemenea 


Pe Hristos lubitorul de oameni, cea Preacurată văzându-L răstignit, şi în coastă 
pătruns cu sulița, plângând striga: Ce este aceasta Fiul meu? Ce Ţi-a răsplătit 
Ție nemulțumitorul popor pentru bunătăţile, care Le-ai făcut? Te grăbeşti să mă 
faci lipsită de Fiu, întru-tot prea iubite! Mă spăimântez Bunule şi Îndurate de 
răstignirea Ta cea de bunăvoie! 


La Stihoavnă 
Stihirile Octoihului: 
Slavă..., glasul al 8-lea. 


Întăritu-s-a adunarea mucenicilor lui Hristos, împotriva vrăjmaşilor; între ei 
strălucesc, ca nişte luminători ai lumii, aceşti tari şi aleşi purtători de chinuri, 
Serghie şi Vach. De aceştia a dat dosul tabăra cea vicleană a dracilor; de aceştia 
s-au spăimântat tiranii şi s-au minunat îngerii, văzând pe cel fără de trup zdrobit 
de cei cu trupuri. lar Biserica credincioşilor săvârşind pomenire pururea veselă, 
şi de bucurie lumii, strigă: Cel ce prin neputinţa trupească ai legat pe cel tare, 
pentru rugăciunile sfinților Tăi, mântuieşte sufletele noastre. 


Și acum..., a Născătoarei 


Podobie: O, prea slăvită minune! Izvorul vieții în mormânt se pune, şi scară 
către Cer mormântul se face; veseleşte-te Ghetsimani, a Născătoare de Dumne- 

zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, cel ce dă lumii prin tine mare milă. 


Cum îţi voi lăuda darul, şi multa purtare de grijă din toate zilele, care aievea 
arăţi spre mine nevrednicul robul tău? Şi în ce chip voi spune bunătatea ta, şi 
îngrijirea cea de multe feluri cu adevărat? Ajută-mi încă şi acum, fiind vie şi 
după moarte; şi mă scapă, Preacinstită, de toată răutatea. 


A Crucii, a Născătoarei, asemenea 


O prea mărită minune! O, Taină nouă! O, lucru înfricoşat! Fecioara grăia, vă- 
zându-Te pe Cruce spânzurând între doi tâlhari; pe Tine care fără de durere 
înfricoşat Te-a născut, şi plângând, striga: Vai, mie Fiul meu prea iubite! Cum 
Te-a pironit pe Cruce poporul cel cumplit şi nemulțumitor! 


Tropar, glasul al 4-lea: Mucenicii Tăi, Doamne, întru nevoinţele lor, cununile 
nestricăciunii au dobândit de la Tine, Dumnezeul nostru. Că având tăria Ta, pe 
chinuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 

Sau acesta, glasul al 3-lea: Pe cei ce firea nu i-a cunoscut frați după trup, pe 
aceştia darul frăţeşte a cugeta până la sânge i-a silit, Serghie şi Vach, cinstita şi 
cucernica adunare; fără de arme şi goi în locul nevoinţei pe vrăjmaşul au călcat, 
rugându-se neîncetat pentru sufletele noastre. 

Slavă..., Și acum..., al Născătoarei 


La Utrenie 


După obişnuitele Catisme, sedelnele Octoihului. Psalm 50. Canoanele - amân- 
două din Octoih, fără mucenicine, şi al sfinților, pe 6. 


Canonul Sfinţilor 
facerea lui Teofan 
Cântarea 1-a, glasul 1 
Irmos: Dreapta Ta cea purtătoare de biruinţă, cu dumnezeiască cuviinţă întru 


tărie s-a prea mărit, că aceasta nemuritorule, ca o puternică a toate pe potrivnici 
a zdrobit, făcând israelitenilor cale nouă prin adânc. 

Serghie sluga lui Hristos, luând împreună rugător şi ajutor pe Vach pururea 
pomenitul, cu care dimpreună ai săvârşit patimile cu cuget dumnezeiesc, daţi-mi 
cuvânt de înţelepciune mie, ca să vă laud pe voi. 


Pe piatra cea nemişcată a credinţei lui Hristos punându-vă temelia, sfinților 
mucenici, fiind întăriți la lupta cea bună, v-aţi arătat sprijinitori şi stâlpi ai bunei 
credinţe. 


Crezând cuvintelor lui Hristos şi uitându-vă către El neabătut, aţi defăimat toată 
dulceaţa cea trecătoare sfinților, fiind cuprinşi de dragostea cea veşnică. 


Slavă..., 

Lepădându-vă de neam, de patrie şi de cinste, pentru Hristos, acum vă veseliţi; 
şi îmbrăcându-vă cu îmbrăcăminte femeiască, cu înţelepciune bărbătească, v-aţi 
înfrumusețat cu hainele nestricăciunii. 

Și acum..., a Născătoarei 

Roagă-te Maica lui Dumnezeu, să fie blând şi milostiv credincioşilor Cuvântul 
pe care L-ai născut, Cel ce a venit la noi trupeşte; că pe tine te avem părtinitoare 
şi mântuire. 

Cântarea a 3-a 

Irmos: Insuţi Cel ce ştii neputinţa... 

Cel ce însuşi ştie toate ca un Dumnezeu mai înainte de a se face, văzând 
plecarea voastră cea către Dânsul, va umplut fericiților de cuvântul înţelepciunii 
şi de cunoştinţă dumnezeiască, ca pe nişte ostaşi ai Lui. 

Alegând a vă chinui pentru legea lui Hristos, ca nişte slugi ale Lui, v-aţi lepădat 
de mărirea ceea ce se strică şi se trece, şi de toată lumea, şi de ţiitorul lumii, cu 
gândul cel înţelegător de Dumnezeu, purtătorilor de chinuri mucenici, pentru 
dragostea Celui ce v-a zidit. 

Slavă..., 

Cu pornirile gândului cele curate, stând acum înaintea lui Dumnezeu, şi 
umplându-vă de razele cele de acolo, şi îndulcindu-vă de fericirea cea negrăită 


cu adevărat, apăraţi-ne pe noi de supărări, răbdătorilor de patimi. 


Și acum... a Născătoarei 

Fiind ţinut de moarte mai înainte Adam, acum s-a izbăvit prin naşterea ta, 
singură mireasă a lui Dumnezeu; că mai presus de fire şi de cuvânt ai născut 
Curată, viaţa cea ipostatnică, unindu-Se cu trup după Ipostas. 


Irmosul: Insuţi Cel ce ştii neputinţa fiinţei omeneşti, şi după milostivire Te-ai 
închipuit într-însa, încinge-mă cu putere de sus, ca să strig Ţie: Sfântă este 
Biserica cea însuflețită, a măririi Tale celei nepovestite, lubitorule de oameni. 


Sedealna glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Veniţi iubitorilor de mucenici, să cinstim florile cele înţelegătoare ale credinţei, 
mărgăritarii Domnului, pe Sfinţi pătimitori Serghie şi Vach; pe cei ce înşe- 
lăciunea vrăjmaşului cu vitejie au călcat, şi toată puterea idolilor la pământ au 
surpat-o. Pentru aceea ca nişte vrednici, luând cununile biruinţei de la Cer, dăn- 
ţuiesc dimpreună cu îngerii; şi noi cu credinţă strigăm: Rugaţi-vă lui Hristos 
Dumnezeu, iertare de greşeli să dăruiască, celor ce prăznuiesc cu dragoste sfântă 
pomenirea voastră. (de două ori.) 


Slavă..., Și acum..., a Născătoarei 


Îmi aduc aminte de judecată, şi mă tem, că am făcut lucruri vrednice de ruşine 
eu smeritul, ci mă rog Născătoare de Dumnezeu prea lăudată: Mai înainte până 
a nu ajunge la porțile morţii, întoarce-mă şi mă îndreptează către calea pocăi- 
nței; şi cu mulțumire închinându-mă, să laud puterea ta cea nemăsurată şi 
dumnezeiasca sprijinire, prea sfântă mireasă a lui Dumnezeu. Roagă-te lui 
Hristos Dumnezeu, să-mi dăruiască curăţire de păcate şi mare milă. 


A Crucii, a Născătoarei 


Stând tu Fecioară lângă Cruce, şi văzând pe Fiul tău şi Dumnezeu răstignit, prea 
curată strigai zgâriindu-ţi faţa şi udându-o cu lacrimi, ziceai: O! Cum voi suferi 
acestea, şi celelalte ocări, oţetul şi fierea, lovirile trestiei, loviturile cu palma şi 
cu pumnii, şi împungerea coastei, eu ceea ce Te-am născut fără durere? Acum 
durerile Tale amărăsc sufletul meu, văzându-Ţi patimile, îndelung-răbdătorule, 
cele ce voind le-ai suferit. 

Cântarea a 4-a 


Irmos: Munte umbrit cu harul cel dumnezeiesc, privindu-te Avacum, cu ochii 
cei de departe văzători, mai înainte a vestit pe Sfântul lui Israel ce era să iasă 
dintru tine, spre mântuirea şi înnoirea noastră. 


Doi luminători de la apus au răsărit, făcându-şi alergarea împotriva rău cre- 
dinciosului care stăpânea atunci pământul. Şi au ajuns Hristoase către răsăritul 
Tău cel luminos şi de mântuire. 


Nici sabia, nici focul, nici goana, nici bătăile, nu v-au despărțit pe voi de cuno- 
ştinţa cea drepteredincioasă către Dumnezeu; că viaţă aţi socotit a fi sfârşitul cel 
pentru Dânsul, şi desfătare fericită şi nepieritoare, o vrednicilor de laudă. 


Luminătorii cei cu adevărat nerătăciţi, luminează întărirea Bisericii lui Hristos, 
cu lumina dumnezeieştii străluciri, şi veselesc sufletele credincioşilor trimi- 
țându-le razele minunilor. 


Slavă..., 


Dumnezeiescul Vach şi prea alesul Serghie, luminează la întoarcerile anilor şi 
îndeamnă duhovniceşte către ospăț pe iubitorii de mucenici, cei ce cu bună- 
credinţă, îşi pun înainte bunătățile lor. 


Și acum... a Născătoarei 


Sabia care a păzit uşa Edenului, acum dă voie credincioşilor, şi-i primeşte lumi- 
nat, văzându-i însemnați cu sângele cel cinstit, şi cu darul Celui ce S-a născut 
din pântecele tău, ceea ce eşti cu totul fără prihană. 


Cântarea a 5-a 


Irmos: Cel ce ai luminat cu luminarea venirii Tale, Hristoase şi ai strălucit cu 
Crucea Ta marginile lumii, luminează cu lumina cunoștinței Dumnezeirii Tale şi 
inimile celor ce Te laudă cu dreaptă credinţă. 


Cei ce aţi gonit înşelăciunea cu arma adevărului, şi răbdând cu tărie muncile 
tiranilor, v-aţi făcut biruitori încununându-vă de la Hristos; acum după vrednicie 
vă veseliţi. 


Fiind întăriți cu putere nebiruită, şi cu darul Treimii, numărul de doi mucenici, a 
surpat pe stăpânul întunericului, şi pe cei robiţi de el; pentru aceasta cu cinste se 
fericesc. 

Slavă..., 


Cu răbdarea şi cu bărbăția sufletească şi cu întărirea gândului, doi măriţi muce- 
Nici, au biruit toată iuțimea mâniei muncitorilor, şi cu îngerii se să-lăşluiesc. 


Și acum..., a Născătoarei 

Răsărit-ai Maică a lui Dumnezeu ca o dimineaţă pe Soarele cel neînserat, pur- 
tând în braţe pe Cel ce S-a unit cu trup după Ipostas; pe dreptul Adevăr; pentru 
aceasta pe tine toţi te mărim. 

Cântarea a 6-a 

Irmos: Înconjuratu-ne-a pe noi... 

Moaştele mucenicilor din destul izvorăsc izvoare de tămăduiri, ca să luăm cu 
osârdie noi credincioşii, şi să fericim pe răbdătorii de chinuri, pe lăudatul 
Serghie, şi pe Vach pururea pomenitul. 

Urând adunarea celor fărădelege, şi surpând înşelăciunea lor, au mers cu 
statornicie pe calea cerească, Serghie şi Vach, şi au ajuns la limanul lui Hristos 
cel lin. 

Slavă..., 

Se deschid purtătorilor de chinuri mucenici, uşile cele cereşti, prin cinstita 
urmare a patimii lui Hristos Dumnezeului nostru, care li s-a dăruit, şi care 
goneşte taberele dracilor. 

Și acum..., a Născătoarei 

Cu adevărat Maică a lui Dumnezeu prea curată socotindu-te pe tine te pro- 
povăduim; că netâlcuit ai născut Fecioară pe însuşi Fiul cel fără de început, care 
a strălucit din Tatăl mai înainte de veci. 

Irmosul: Inconjuratu-ne-a pe noi adâncul cel dedesubt, şi nu este mântuitor; 
socotitu-ne-am ca oile de junghiere, mântuieşte pe poporul tău Dumnezeul 
nostru; că tu eşti celor neputincioşi tărie şi îndreptare. 


Condac, glasul al 2 lea: 


Podobie: Cele de sus căutând de tot necazul ne izbăvim, de Dumnezeu Năs- 
cătoare. 

Mintea asupra vrăjmaşilor bărbăteşte v-aţi într-armat, surpând toată înşelăciunea 
lor; şi biruinţă de sus luând mucenici prea lăudaţi, cu un cuget strigați: Bine şi 
frumos este a fi împreună cu Hristos. 


Icos: În ceruri Hristoase viețuiesc Serghie şi Vach, şi de dumnezeiasca lumină 
de la Tine se umplu, şi pe mine cel ce umblu întru întunericul necunoştinţei, 
întâmpină-mă degrab, şi din patimi mă scoate, Unule fără de moarte, trimiţându- 
mi haina pocăinţei; ca şi cu minte luminată, să laud praznicul acestora cel de 
lumină purtător, şi cu bucurie să strig: Bine şi frumos este a fi împreună cu 
Hristos. 


Sinaxar 


In această lună, în ziua a şaptea, pomenirea Sfinţilor mari mucenici Serghie 
şi Vach. 


Stih: Vinele tale sunt de aramă către sila vinelor Vache. 
Și către sabie, foc este inima ta Serghie. 

Pe Serghie în a şaptea zi l-au omorât prin sabie. 

Iar pe Vach, prin bătăile cu vine. 


Aceştia au fost pe vremea împărăției lui Maximian. Serghie era primichir, din 
şcoala Chentiliilor, iar Vach era secundichir, din aceiaşi şcoală. Deci, învă- 
țându-se, şi urmând din început credinţei creştinilor, şi dumnezeieştilor Scrip- 
turi, şi fiind pârâu la împăratul, îi siliră să facă împreună cu dânsul jertfă la 
idoli; şi ei nicidecum primind aceasta, îi descinseră de brâie, şi le luară portul 
cel de podoabă, ce purtau împrejurul grumazilor, şi-i îmbrăcară cu port 
femeiesc, şi-i duseră în mijlocul târgului, ca să-i ocărască, încărcaţi de lanţuri. 


Apoi se trimiseră la ighemonul Antioh în cetatea eufratiștilor. Aici apropiindu- 
se, din arătare îngerească se umplură de îndrăzneală şi de putere dumnezeiască, 
şi întâi Vach fund bătut cu vine de bou crude multă vreme, şi-a dat duhul întru 
aceste munci. 


lar lui Serghie făcându-i-se strânsuri în multe chipuri, şi băgându-i în picioare 
încălțăminte de fier, şi silindu-l să alerge departe, după aceea băgându-l în 
temniță, şi iarăşi pironindu-se cu aceleaşi răni de încălțăminte, 1 s-a tăiat capul. 


Tot în această zi, Sfinţii mucenici Iulian, prezbiterul şi Chesarie, diaconul. 


Stih: Amânduror nevoitorilor ce în sac şi în adânc s-au aruncat, 
Dumnezeu Cuvântul sacul spre bucurie l-a schimbat. 

Împărăţind Claudie la Roma, şi omorând pe mama sa pentru credinţa în Hristos, 
nu 1 se mai făcea milă de creştini; atunci fericitul Chesarie venind de la Africa la 
un sat ce se cheamă Tarachini, dacă a văzut spurcatele jertfe, le scuipă şi le 
călcă cu picioarele. Atunci l-au prins şi l-au băgat în temniţă, zăcând trei zile 
nemâncat, apoi l-au dat la Antipatul. Şi legându-i mâinile la spate, îl trăgeau 
slujitorii înaintea carului dregătorului, până la capiştea lui Apolon. Şi dacă 
veniră acolo, făcând Sfântul rugă, îndată căzu capiştea din temelie, fiind în- 
lăuntru popa cel mare al idolilor şi alți mulţi; care lucru văzându-l Leontie Ipatul 
căzu la Sfântul, şi crezând în Hristos, se boteză înaintea tuturor. 


Atunci venind preotul Iulian, îl cuminecă cu sfintele taine; şi Ipatul îndată şi-a 
dat sufletul în mâna lui Dumnezeu, precum poftise prin rugăciunea Sfântului. 


Deci văzând Loxorie boierul ceea ce se făcu prinse pe preotul Iulian şi pe 
Chesarie diaconul, şi porunci să-i bage în saci, şi să-i arunce în mare; iar sfinţii 
le ziseră: Noi Loxorie, ne aruncăm în mare, iar tu muşcat fiind de un şarpe rău, 
îi vei lepăda sufletul cu rea moarte; care se şi făcu, că peste două zile, umblând 
el pe lângă mare, se încolăci peste dânsul un şarpe foarte mare şi bătându-i toate 
mădularele atât îl făcu de nu putea să răsufle, şi era mai mort, fiind o priveală 
mare de jale celor ce-l vedeau zăcând umflat, iar trupurile sfinților ieşind din 
mare de Domnul ocârmuiţi, trimişi fiind din vedenie un oarecare Evsevie 
preotul, şi Felix de le-au primit, şi trecând pe unde zăcea acel nenorocit, pe care 
şi văzându-i striga şi se văita ticăloşindu-se pe sine, şi după puţin şi-a lepădat 
sufletul său; iar feciorul botezatului Leontie Ipatului, celui mai sus zis, după ce 
s-au îngropat moaştele sfinților lângă cetate, tăie şi capetele lor, şi le-au dat pe 
râu. 


Atunci Cuart preotul din cetatea Capua, de dumnezeiesc înger fiind povăţuit, 
merse de luă moaştele acestora, adică ale lui Evsevie, şi ale lui Felix, şi le puse 


în loc cucernic, întru mărirea Tatălui şi a Fiului şi a Sfântului Duh. 


Tot în această zi, Sfântul Leontie Ipatul, crezând în Hristos şi rugându-se, cu 
pace s-a săvârşit. 


Stih: Lăsând Leontie stăpânirea cea de jos; 
Cu pace a aflat cinstea cea de sus. 


Tot în această zi Sfinţii mucenici Evsevie presbiterul şi Felix. 


Stih: Evsevie şi Felix, pentru mucenicescul har. 
Prin sabie a aflat mucenicescul dar. 


Tot în această zi, Sfântul mucenic Polifronie, 

Stih: Multe săbii omoară pe Polifronie. 
După a căror număr va lua şi răsplăure. 


Acesta a fost născut din Eparhia ce se cheamă Gamfanita, iar tatăl acestuia 
Vardanie era plugar. Şi-şi pedepsi copilul la carte, şi-i poruncea să urmeze după 
ceilalți copii. Şi fiindu-le apa departe, prin ruga copilului a izvorât fântână în 
curtea tatălui său cu apă foarte bună; pentru că avea copilul multă înţelepciune 
şi înfrânare. 


Deci ajungând în vârstă, se luă cu cei ce lucrau la vii, şi merse la Constan- 
tinopol. Şi lucrând şi el cu ceilalţi lucrători la vie, gustă hrană şi bău apă a doua 
ZI, sau a treia zi. lar stăpânul viei mirându-se de lucrătorul lui Dumnezeu, îl 
însoţi cu o sumă de aur, şi-l trimise zicându-i: Du-te la casa ta, şi te roagă lui 
Dumnezeu pentru mine, oprindu-i şi dichelul pentru credinţă, care făcu multe 
minuni; iar el cu aurul ce avea la mâna lui, făcu o biserică; şi aflându-se la 
Sinodul ce s-a ţinut la Niceea, fiind citeţ se învrednici şi diacon, şi preot. 


După aceea murind marele Constantin, îndată eresul lui Arie începu a mesteca 
pe mulți; atunci Sfântul acesta ţinând tare credința cea dreaptă, se silea 
totdeauna a o creşte şi a o întări. Pentru aceea ereticii se topeau de zavistie, şi 
aflând pe Sfântul stând la jertfelnic, au sărit fără veste de-l junghiară, şi-l 
bucăţiră cu săbiile, amestecându-l cu tainicul şi dumnezeiescul sânge, şi astfel îl 
trimiseră fără voia lor jertfă sfântă lui Dumnezeu. 


Tot în această zi, cuvioşii nouăzeci şi nouă de părinţi, care în insula Critului 
s-au nevoit, cu pace s-au săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: Pe tine Născătoare de Dumnezeu, cuptor înţelegător te cunoaştem cre- 
dincioşii; că precum Cel Preaînalt a mântuit pe cei trei tineri şi pe mine tot omul 
în pântecele tău m-a înnoit, Dumnezeul părinților Cel Lăudat şi Prea mărit. 


Bucură-te, însoţire mărită a răbdătorilor de patimi! Bucură-te, că aţi biruit 
luminat îngrozirile tiranilor! Bucură-te, că aţi săvârşit călătoria cea fericită! Bu- 
cură-te, că staţi înaintea lui Dumnezeu, doime de Dumnezeu fericită! 


Cu totul luminaţi umblând pe pământ, aţi întunecat ochii dracilor, şi feţele 
tiranilor cu lumina darului şi cu strălucirile patimilor, lăudând pe Dumnezeu cel 
lăudat şi prea mărit. 

Slavă..., 


Ale lui Dumnezeu celui viu fiind lăcaşuri însuflețite şi fiind vii pătimitorilor cu 
puterea lui Dumnezeu întărindu-vă, aţi biruit tabăra vrăjmaşilor, prea fericiților, 
lăudând cu cântări pe Dumnezeu, cel tare în războaie. 


Și acum..., a Născătoarei 

Preacurată, tu te-ai făcut Biserică şi prea sfințit chivot, primind pe Făcătorul, 
Cel neajuns cu mintea şi necuprins cu înţelegerea, şi L-ai încăput în pântecele 
tău; pe Dumnezeul părinților Cel lăudat şi prea mărit. 

Cântarea a 8-a 

Irmos: În cuptor tinerii lui Israel... 

Cel ce a răcorit odinioară cu rouă văpaia tinerilor, a mărit pe mucenicii care stau 
în nevoinţe, şi cântau: Binecuvântaţi toate lucrurile Domnului pe Domnul, 
lăudaţi-L şi-L prea înălțaţi întru toți vecii. 

Înţelepţeşte s-au lepădat purtătorii de chinuri de amăgirile cele pierzătoare de 
suflet ale muncitorilor, strigând şi cântând lui Hristos: Binecuvântaţi toate 
lucrurile Domnului pe Domnul; lăudați-L şi-L prea înălţaţi întru toți vecii. 

Mari păzitori ne-ai pus nouă Hristoase pe Serghie şi pe Vach, pe cei cu adevărat 
purtători de cununi, care ne păzesc, şi cântă: Binecuvântaţi toate lucrurile 
Domnului pe Domnul; lăudaţi-L şi-L prea înălțaţi întru toți vecii. 

Binecuvântăm pe Tatăl şi pe Fiul şi pe Sfântul Duh, Dumnezeu. 
Îndreptează-mi Stăpâne Hristoase calea faptelor bune cu rugăciunile muce- 
nicilor, şi cu înlesnire mă învredniceşte să strig ie: Binecuvântaţi toate 
lucrurile Domnului pe Domnul; lăudați-L şi-L prea înălţaţi întru toți vecii. 

Și acum..., a Născătoarei 

Fericimu-te pe tine adevărată Maica Dumnezeului nostru, aducându-ţi ţie dim- 
preună cu îngerul: bucură-te, prea curată şi fără prihană Stăpână că prin tine 


neîncetat toate lucrurile pe Domnul laudă, şi-L prea înalţă întru toţi vecii. 


Irmosul: 

Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


În cuptor, tinerii lui Israel, ca într-o topitoare, cu podoaba dreptei credinţe, mai 
curat decât aurul au strălucit, grăind: Binecuvântaţi toate lucrurile Domnului pe 
Domnul; lăudaţi-L şi-L prea înălţaţi întru toţi vecii. 


Cântarea a 9-a 
Irmos: Chipul naşterii Tale... 


Cu totul aţi câştigat pe Hristos că toată lumea ați părăsit-o pentru Dânsul; şi 
acum. mucenicilor v-aţi sălăşluit în ceruri, văzând şi cetele puterilor celor de 
sus, şi lumina bărbaţilor celor fericiţi. 


Însoţire prea aleasă, dă darul cel de sus şi iertare greşelilor celui ce-ţi aduce 
laudă cu dragoste, rugând pe Cel însuşi milostiv; către care năzuind, aţi defăi- 
mat râvna celor pământeşti. 


Cu raza Dumnezeirii Celei în trei Lumini, fiind luminaţi mucenicii cei nebiruiţi, 
s-au lepădat de nedumnezeirea multor dumnezei şi n-au ţinut seamă de frica 
muncitorilor; şi acum, se îndestulează de dulceaţa Raiului, cea fără de strică- 
ciune. 


Slavă..., 


Săvârşind călătoria cea bună şi nevoindu-vă a păzi buna credinţă v-aţi învred- 
nicit a câştiga Impărăția cea neclintită, prea lăudaţilor mucenici, şi a fi împo- 
dobiţi cu coroana frumuseţii, şi cu buna cuviinţă. 


Și acum..., a Născătoarei 


O, cât sunt de minunate minunile tale cele mai presus de minte! Că numai tu ai 
născut pe Dumnezeu Cuvântul, făcându-se om cu trup mai presus de fire, Maică 
Fecioară; pe Cel ce cu înţelepciune ţine toată lumea cu dumnezeiasca voie şi o 
chiverniseşte şi o cuprinde. 


Irmosul: Chipul naşterii tale celei curate, l-a arătat rugul cel ce ardea nears; și 
acum, te rugăm, ca să stingi cuptorul ispitelor cel sălbăticit asupra noastră; ca 


neîncetat să te mărim pe tine Născătoare de Dumnezeu. 


Luminânda 

Podobie: Cu ucenicii... 


Fiind legaţi cu dragoste frățească şi cu bună credinţă, răbdătorii de chinuri 
mucenici, Serghie gânditorul de Dumnezeu şi Vach pururea pomenitul, se roagă 
Ție Hristoase, să dai pace lumii şi celor din lume, conducătorilor tărie şi biruinţă 
împotriva vrăjmaşilor, şi nouă iertare păcatelor şi mântuire sufletelor noastre. 


Și acum... a Născătoarei 


Preacurată Fecioară Maică, nu înceta a te ruga Domnului, celui întrupat din 
curate sângiurile tale, pentru noi netrebnicii robii tăi, ca să aflăm dar şi ajutor în 
vreme bună; şi mai ales în ziua în care va judeca neamul omenesc, dând ca un 
Dumnezeu fiecăruia după faptele sale; că pe tine te avem părtinitoare în nevoi. 


La Laude 
Stihirile pe 4, glasul 1, singur glasul; a lui Ghermano: 


Davidiceşte strigau Serghie şi Vach mucenicii: lată acum ce este bun sau ce este 
frumos, fără numai a locui frații împreună! Nu fiind legaţi după rânduiala firii, 
ci prin mijlocirea credinţei. Pentru aceea sfinţii au călcat pe vrăjmaşi, şi ridi- 
cându-şi Crucea au mers după Hristos; şi se roagă Împăratului şi Dumnezeu, să 
se dăruiască sufletelor noastre mare mulă. 


Glasul al 3-lea: Ce este bun sau ce este frumos, ca socotinţa cea frăţească a 
mucenicilor Tăi Doamne? Că pe care firea nu i-a cunoscut fraţi trupeşti, pe 
aceştia credinţa i-a împins a gândi întocmai până la sânge. Dumnezeule, pentru 
rugăciunile lor, miluieşte-ne pe noi. 


Glasul al 4-lea, a lui Anatolie: Prooroceşte adunându-ne cu sfinții, să strigăm 
cântare: lată acum ce este bun sau ce este frumos, fără numai a locui fraţii 
împreună? Nu după urmarea firii, ci după unirea credinţei şi a Duhului Sfânt. Că 
ferindu-se de toate cele trecătoare, şi-au ridicat Crucea pe umeri şi au mers după 
Hristos, Serghie şi Vach vitejii mucenici; aceştia având îndrăzneală în ceruri, se 
roagă pentru noi totdeauna, să se dăruiască nouă mare milă. 


Slavă..., glasul al 4-lea 


Încălţându-se Serghie întru gătirea Evangheliei păcii cu încălţăminte de piroa- 
ne; prin sângele care i-a curs din picioare, a orbit pe şarpele cel ce ne pândeşte 
călcâiele, şi a luat cununa muceniciei. Pentru rugăciunile lor, Hristoase Dumne- 
zeule, pironeşte cu frica Ta trupurile noastre şi ne miluieşte. 

Și acum..., a Născătoarei 


Izbăveşte-ne pe noi în nevoile noastre, Maica lui Hristos Dumnezeu, care ai 
născut pe Făcătorul tuturor; ca toţi să strigăm ţie: Bucură-te, singura folositoarea 
sufletelor noastre. 


A Crucii, a Născătoarei 


Mieluşeaua care Te-a născut pe Tine Mielul şi Păstorul, dacă Te-a văzut pe 
lemn, se tânguia, şi ca o Maică îți grăia: Fiule prea dorite, cum Te-ai spânzurat 
pe lemnul Crucii lubitorule de oameni ? Cum Ți s-au pironit Cuvinte, mâinile şi 
picioarele de cei fărădelege ? Şi sângele Tău Ţi-ai vărsat Stăpâne. 


La Stihoavna din Octoih. 
Slavă..., glasul al 2-lea, a lui Anatole 


Văzând odinioară Biserica lui Dumnezeu chinurile voastre mucenicilor a toată 
lumea, se împodobeşte luminat şi cu credință prăznuieşte pomenirea voastră, 
purtând ca o podoabă împărătească ruşinea care a fost pusă ca batjocură pe 
dumnezeieştii voştri grumaji; prin care v-aţi învrednicit măririi cereşti şi fericirii 
celei fără sfârşit. 


Și acum..., a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Toată viaţa mea cheltuindu-o în răutăţi eu ticălosul, acum am rămas pustiu de 
toată fapta bună, prea curată, şi văzând că se apropie moartea, vai mie mă cutre- 
mur de judecata Fiului tău şi Dumnezeu. Miluieşte-mă, Fecioară mai înainte de 
nevoia aceea şi întorcându-mă Stăpână mă mântuieşte. 


A Crucii, a Născătoarei, asemenea 


Multe dureri răbdând prea curată la răstignirea Fiului şi Dumnezeului tău, sus- 
pinat-ai lăcrămând şi văitându-te grăiai: Vai, mie dulcele meu Fiu! Cum păti- 
meşti fără dreptate ? Cum te spânzuri pe lemn Cel ce ai umplut toată lumea de 
bucurie? Pentru aceea Preasfântă Fecioară, ne rugăm ţie cu credinţă, fă-L nouă 
Milosuv. 

Canon de rugăciune către Sfinţii mari mucenici Serghie şi Vah 


Troparul Sfinţilor mari mucenici Serghie şi Vah, glasul al 4-lea: Mucenicii Tăi, 
Doamne, întru nevoinţele lor, cununile nestricăciunii au dobândit de la Tine, 
Dumnezeul nostru. Că având tăria Ta, pe chinuitori au învins; zdrobit-au şi ale 
demonilor neputincioase îndrăzniri. Pentru rugăciunile lor, mântuieşte sufletele 
noastre, Hristoase Dumnezeule. 


Troparul Sfinţilor mari mucenici Serghie şi Vah, glasul al 3-lea: Pe cei ce după 
fire nu au fost fraţi de trup, pe aceştia darul cel dumnezeiesc a cugeta frăţeşte 
până la sânge i-a făcut, pe Sfinţii mucenici Serghie şi pe Vah, cinstită şi credin- 
cioasă pereche. Fără de arme şi fără de haine în locul nevoinţei pe vrăjmaşul au 
înfruntat, rugându-se neîncetat pentru sufletele noastre. 


Cântarea 1 

Irmos: Dreapta Ta cea purtătoare de biruinţă, cu Dumnezeiască cuviinţă întru 
tărie s-a prea mărit; că aceasta, Nemuritorule, ca o puternică a toate pe 
potrivnici a zdrobit, făcând israelitenilor cale nouă prin adânc. 

Stih: Sfinţilor mucenici, rugaţi-vă lui Dumnezeu pentru noi. 

Sfinte Serghie sluga lui Hristos, luând împreună rugător şi ajutător pe mucenicul 


Vah pururea pomenitul, cu care dimpreună ai săvârşit patimile cu cuget 
dumnezeiesc, daţi-mi cuvânt de înţelepciune mie, ca să vă laud pe voi. 

Stih: Sfinţilor mucenici, rugaţi-vă lui Dumnezeu pentru noi. 

Pe piatra cea neclintită a credinţei lui Hristos punându-vă temelia, Sfinţilor 
mucenici, fund întăriți la lupta cea bună, v-aţi arătat sprijinitori şi stâlpi ai 
dreptei credințe. 


Stih: Sfinţilor mucenici, rugaţi-vă lui Dumnezeu pentru noi. 


Crezând cuvintelor lui Hristos şi uitându-vă către El neabătut, aţi defăimat toată 
dulceaţa cea trecătoare, sfinților, fiind cuprinşi de Dragostea cea veşnică. 


Slavă Tatălui şi Fiului şi Sfântului Duh. 

Lepădându-vă de neam, de patrie şi de cinste pentru Hristos, acum vă veseliţi şi 
îmbrăcându-vă cu îmbrăcăminte femeiască şi cu înţelepciune bărbătească, v-aţi 
înfrumusețat cu hainele nestricăciunii. 

Şi acum şi pururea şi în vecii vecilor. Amin (a Născătoarei). 

Roagă-te Maica lui Dumnezeu, să fie Blând şi Milostiv credincioşilor Cuvântul 
pe care L-ai născut, Cel ce a venit la noi trupeşte; că pe tine te-am dobândit 
ocrotire şi mântuire. 

Cântarea a 3-a 

Irmos: Însuţi Cel ce ştii neputinţa... 

Stih: Sfinţilor mucenici, rugaţi-vă lui Dumnezeu pentru noi. 

Cel ce Însuşi ştie toate ca un Dumnezeu, mai înainte de a se face, văzând pleca- 
rea voastră cea către EI, v-a umplut, fericiților, de cuvântul înţelepciunii şi de 
cunoştinţă dumnezeiască, ca pe nişte ostaşi ai Lui. 

Stih: Sfinţilor mucenici, rugaţi-vă lui Dumnezeu pentru noi. 

Alegând a lupta pentru Legea lui Hristos, ca nişte slugi ale Lui, v-aţi lepădat de 
mărirea ce se strică şi trece şi de toată lumea şi de ţiitorul lumii, cu gândul cel 
înţelegător de Dumnezeu, purtătorilor de chinuri mucenici, pentru dragostea 


Celui ce v-a zidit pe voi. 


Slavă Tatălui şi Fiului şi Sfântului Duh. 

Cu pornirile gândului celor curate, stând acum înaintea lui Dumnezeu şi 
umplându-vă de Razele cele de acolo şi îndulcindu-vă de Fericirea cea negrăită 
cu adevărat, apăraţi-ne pe noi de încercări, răbdătorilor de patimi. 


Şi acum şi pururea şi în vecii vecilor. Amin (a Născătoarei). 


Fiind ţinut de moarte mai înainte, Adam, acum s-a izbăvit prin naşterea ta, 
singură Mireasă a lui Dumnezeu că mai presus de fire şi de cuvânt ai născut, 
curată, Viaţa cea Ipostatică, unindu-Se cu Trup după Ipostas. 


Irmosul: Insuţi, Cel ce ştii neputinţa fiinţei omeneşti şi după milostivire Te-ai 
închipuit într-însa, încinge-mă cu Putere de sus, ca să strig Ţie: Sfântă este 
Biserica cea însuflețită a măririi Tale celei nepovestite, lubitorule de oameni. 


Cântarea a 4-a 

Irmos: Munte umbrit cu harul cel dumnezeiesc, privindu-te Avacum, cu ochii 
cei de departe văzători, mai înainte a vestit pe Sfântul lui Israel ce era să iasă 
dintru tine, spre mântuirea şi înnoirea noastră. 

Stih: Sfinţilor mucenici, rugaţi-vă lui Dumnezeu pentru noi. 

Doi luminători de la Apus au răsărit, făcându-şi alergarea împotriva rău 
credinciosului care stăpânea atunci pământul. Şi au ajuns Hristoase către Răsă- 
ritul Tău cel luminos şi de mântuire. 

Stih: Sfinţilor mucenici, rugaţi-vă lui Dumnezeu pentru noi. 

Nici sabia, nici focul, nici goana, nici bătăile, nu v-au despărțit pe voi de cu- 
noştinţa cea dreptcredincioasă către Dumnezeu; că viaţă aţi socotit a fi sfârşitul 
cel pentru Dânsul şi desfătare fericită şi nepieritoare, o, vrednicilor de laudă. 
Stih: Sfinţilor mucenici, rugaţi-vă lui Dumnezeu pentru noi. 

Luminătorii cei cu adevărat nerătăciţi, luminează întărirea Bisericii lui Hristos, 
cu Lumina dumnezeieştii străluciri şi veselesc sufletele credincioşilor, trimi- 
țându-le razele minunilor. 

Slavă Tatălui şi Fiului şi Sfântului Duh. 

Dumnezeiescul Vah şi prea alesul Serghie, luminează la întoarcerile anilor şi 


îndeamnă duhovniceşte către ospăț pe iubitorii de mucenici, cei ce cu bună 
credinţă îşi pun înainte faptele lor cele mari. 

Şi acum şi pururea şi în vecii vecilor. Amin (a Născătoarei). 

Sabia care păzea uşa Edemului, acum dă voie credincioşilor şi-i primeşte 
luminat, văzându-i însemnați cu Sângele cel cinstit şi cu harul Celui ce S-a 
Născut din pântecele tău, Ceea ce eşti cu totul fără prihană. 

Cântarea a 5-a 

Irmos: Cel ce ai luminat cu luminarea venirii Tale, Hristoase şi ai Strălucit cu 
Crucea Ta marginile lumii, luminează cu lumina cunoștinței Dumnezeirii Tale şi 
inimile celor ce Te laudă cu dreaptă credinţă. 

Stih: Sfinţilor mucenici, rugaţi-vă lui Dumnezeu pentru noi. 

Cei ce aţi alungat înşelăciunea cu arma adevărului şi răbdând cu tărie chinurile 
tiranilor, v-aţi făcut biruitori, încununându-vă de la Hristos; acum după vred- 
NICie vă veseliţi. 

Stih: Sfinţilor mucenici, rugaţi-vă lui Dumnezeu pentru noi. 

Fiind întăriţi cu Putere nebiruită şi cu harul Preasfintei Treimi, numărul de doi 
mucenici, a surpat pe stăpânul întunericului şi pe cei robiţi de el; pentru aceasta, 
cu cinste se fericesc. 

Slavă Tatălui şi Fiului şi Sfântului Duh. 

Cu răbdarea şi cu bărbăţia sufletească şi cu întărirea gândului, doi măriţi 
mucenici, au biruit toată iuțimea mâniei prigonitorilor şi cu îngerii se sălăş- 
luiesc. 

Şi acum şi pururea şi în vecii vecilor. Amin (a Născătoarei). 

Răsărit-ai, Maică a lui Dumnezeu, ca o dimineaţă pe Soarele cel Neînserat, 
purtând în braţe pe Cel ce S-a unit cu Trup după Ipostas: pe Dreptul Adevăr. 
Pentru aceasta, pe tine toți te mărim. 

Cântarea a 6-a 


Irmos: Inconjuratu-ne-a pe noi... 


Stih: Sfinţilor mucenici, rugaţi-vă lui Dumnezeu pentru noi. 

Moaştele mucenicilor din destul izvorăsc izvoare de tămăduiri, ca să luăm cu 
osârdie noi, credincioşii şi să fericim pe răbdătorii de chinuri, pe lăudatul 
Serghie şi pe Sfântul Vah, pururea pomenitul. 


Stih: Sfinţilor mucenici, rugaţi-vă lui Dumnezeu pentru noi. 


Urând adunarea celor fărădelege şi surpând înşelăciunea lor, Sfinţii mucenici 
Serghie şi Vah au mers cu statornicie pe Calea cea cerească şi au ajuns la 
limanul cel lin al lui Hristos. 


Slavă Tatălui şi Fiului şi Sfântului Duh. 


Se deschid, purtătorilor de chinuri mucenici, Uşile cele cereşti, prin cinstita 
urmare a Patimii lui Hristos, Dumnezeului nostru, care li s-a dăruit şi care 
goneşte taberele demonilor. 


Şi acum şi pururea şi în vecii vecilor. Amin (a Născătoarei). 


Socotindu-te pe tine Maică a lui Dumnezeu prea curată, cu adevărat, te 
propovăduim; că, netâlcuit, ai născut, Fecioară, pe Insuşi Fiul Cel fără de 
început, care a Strălucit din Tatăl mai înainte de veci. 


Irmosul: Înconjuratu-ne-a pe noi adâncul cel de dedesubt şi nu este mântuitor, 
socotitu-ne-am ca oile de junghiere, mântuieşte pe poporul Tău, Dumnezeul 
nostru; că Tu eşti celor neputincioşi Tărie şi Indreptare. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu 
Născătoare. 


Mintea asupra vrăjmaşilor bărbăteşte v-aţi într-armat, surpând toată înşelă- 
ciunea lor şi biruinţă de sus luând, mucenici prea lăudaţi, cu un cuget strigaţi: 
bine şi frumos este a fi împreună cu Hristos. 


Cântarea a 7-a 

Irmos: Pe tine Născătoare de Dumnezeu, cuptor înţelegător te cunoaştem 
credincioşii; că precum Cel Preaînalt a mântuit pe cei trei tineri şi pe mine tot 
omul în pântecele tău m-a înnoit, Dumnezeul părinţilor Cel Lăudat şi Prea mă- 


rit. 


Stih: Sfinţilor mucenici, rugaţi-vă lui Dumnezeu pentru noi. 

Bucură-te, pereche mărită a purtătorilor de lupte. Bucură-te, că aţi biruit cu stră- 
lucire amenințările tiranilor! Bucură-te, că aţi săvârşit călătoria cea fericită! Bu- 
cură-te, că staţi lămurit înaintea lui Dumnezeu, doime de Dumnezeu fericită! 
Stih: Sfinţilor mucenici, rugaţi-vă lui Dumnezeu pentru noi. 

Cu totul luminaţi umblând pe pământ, aţi întunecat ochii demonilor şi feţele 
prigonitorilor cu lumina harului şi cu strălucirile patimilor, lăudând pe Dumne- 
zeu Cel Lăudat şi Prea mărit. 

Slavă Tatălui şi Fiului şi Sfântului Duh. 

Fiind locaşuri însufleţite ale lui Dumnezeu Celui Viu şi fiind vii, pătimitorilor, 
cu puterea lui Dumnezeu întărindu-vă, aţi biruit tabăra vrăjmaşilor, prea 
fericiţilor, lăudând cu cântări pe Hristos cel tare în războaie. 

Şi acum şi pururea şi în vecii vecilor. Amin (a Născătoarei). 

Preacurată, tu te-ai făcut Biserică şi primind prea sfințit chivot, pe Făcătorul, pe 
Cel Neajuns cu mintea şi Necuprins cu înţelegerea şi L-ai Incăput în pântecele 
tău, pe Dumnezeul părinților Cel Lăudat şi Prea mărit. 

Cântarea a 8-a 

Irmos: În cuptor tinerii lui Israel... 

Stih: Sfinţilor mucenici, rugaţi-vă lui Dumnezeu pentru noi. 

Cel ce a răcorit odinioară cu rouă văpaia tinerilor, a întărit pe mucenicii care 
stăteau în nevoințe şi cântau: Binecuvântaţi toate lucrurile Domnului pe 
Domnul; lăudaţi-L şi-L prea înălţaţi întru toţi vecii. 

Stih: Sfinţilor mucenici, rugaţi-vă lui Dumnezeu pentru noi. 

Înţelepţeşte s-au lepădat purtătorii de chinuri de amăgirile cele pierzătoare de 
suflet ale tiranilor, strigând şi cântând lui Hristos: Binecuvântaţi toate lucrurile 
Domnului pe Domnul; lăudaţi-L şi-L prea înălţaţi întru toţi vecii. 

Stih: Sfinţilor mucenici, rugaţi-vă lui Dumnezeu pentru noi. 

Tari păzitori ne-a pus nouă Hristos, pe Sfinţi mari mucenici Serghie şi pe Vah, 


pe cei cu adevărat purtători de cununi, care ne păzesc şi cântă: Binecuvântaţi 
toate lucrurile Domnului pe Domnul; lăudaţi-L şi-L prea înălțaţi întru toți veci. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Îndreaptă-mi, Stăpâne Hristoase, calea virtuţii cu rugăciunile mucenicilor şi cu 
înlesnire mă învredniceşte să strig Ţie: Binecuvântaţi toate lucrurile Domnului 
pe Domnul; lăudaţi-L şi-L prea înălțaţi întru toţi vecii. 

Şi acum şi pururea şi în vecii vecilor. Amin (a Născătoarei). 

Fericimu-te pe tine, adevărată Maica Dumnezeului nostru, aducându-ţi ţie, 
dimpreună cu Ingerul: Bucură-te, prea curată şi fără prihană Stăpână! Că prin 
tine neîncetat toate lucrurile pe Domnul laudă şi-L prea înalţă întru toți vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


În cuptor, tinerii lui Israel, ca într-o topitoare, cu podoaba dreptei credinţe, mai 
curat decât aurul au strălucit, grăind: Binecuvântaţi toate lucrurile Domnului pe 
Domnul; lăudaţi-L şi-L prea înălţaţi întru toţi vecii. 

Cântarea a 9-a 

Irmos: Chipul naşterii Tale... 

Stih: Sfinţilor mucenici, rugaţi-vă lui Dumnezeu pentru noi. 

Cu totul aţi câştigat pe Hristos, că toată lumea aţi părăsit-o pentru EI şi acum, 
mucenicilor, v-aţi sălăşluit în ceruri, văzând şi Cetele Puterilor celor de sus şi 
lumina bărbaţilor celor fericiţi. 

Stih: Sfinţilor mucenici, rugaţi-vă lui Dumnezeu pentru noi. 

Pereche prea aleasă, dă harul cel de sus şi iertare greşelilor celui ce-ţi aduce 
laudă cu dragoste, rugând pe Cel Insuşi Milostiv; către care năzuind, aţi 
disprețuit râvna celor pământeşti. 

Stih: Sfinţilor mucenici, rugaţi-vă lui Dumnezeu pentru noi. 

Cu Raza Dumnezeirii celei în trei lumini, fiind luminaţi mucenicii cei nebiruiţi, 


s-au lepădat de necredinţa mulţimii de zei şi n-au ţinut seamă de frica de tirani şi 
acum se îndestulează de dulceaţa Raiului, cea fără de stricăciune. 

Slavă Tatălui şi Fiului şi Sfântului Duh. 


Săvârşind călătoria cea bună şi nevoindu-vă a păzi dreapta credință, v-aţi 
învrednicit a câştiga Impărăția cea neclintită, prea lăudaţilor mucenici şi aţi fost 
împodobiţi cu coroana frumuseţii şi cu bună cuviinţă. 


Şi acum şi pururea şi în vecii vecilor. Amin (a Născătoarei). 


O, cât sunt de minunate minunile tale cele mai presus de minte! Că numai tu ai 
născut pe Dumnezeu Cuvântul, făcându-Se Om cu Trup mai presus de fire, 
Maică Fecioară; pe Cel ce cu înţelepciune ţine toată lumea cu dumnezeiasca 
voie şi o chiverniseşte şi o cuprinde pe ea. 


Irmosul: Chipul Naşterii tale celei prea curate, l-a arătat rugul cel ce ardea 
nears şi acum te rugăm, ca să stingi cuptorul ispitelor cel sălbăticit asupra 
noastră, ca neîncetat să te mărim pe tine, Născătoare de Dumnezeu. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Veniţi, iubitorilor de mucenici, să cinstim florile cele înţelegătoare ale credinţei, 
mărgăritarele Domnului, pe Sfinţii pătimitori Serghie şi Vah; pe cei ce înşe- 
lăciunea vrăjmaşului cu vitejie au călcat şi toată puterea idolilor la pământ au 
surpat-o. Pentru aceea, ca nişte vrednici, luând cununile biruinţei de la Cer, 
dănţuiesc dimpreună cu îngerii şi noi cu credinţă strigăm: rugaţi-vă lui Hristos 
Dumnezeu, iertare de greşeli să dăruiască celor ce prăznuiesc cu dragoste sfântă 
pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale 
ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 
să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Imi aduc aminte de judecată şi mă tem, că am făcut lucruri vrednice de ruşine 
eu, smeritul, dar mă rog Născătoare de Dumnezeu, prea lăudată; mai înainte de 

a nu ajunge la porțile morţii întoarce-mă şi mă îndreptează către calea pocăinţei; 
pentru ca, închinându-mă cu mulțumire, să laud puterea ta cea nemăsurată şi 
dumnezeiasca sprijinire, Preasfântă Mireasă a lui Dumnezeu, roagă-te lui Hris- 
tos Dumnezeu, să-mi dăruiască curăţire de păcate şi mare milă. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Stând tu, Fecioară, lângă Cruce şi văzând pe Fiul tău şi Dumnezeu Răstignit, 
prea curată, ridicându-ţi faţa şi udând-o cu lacrimi ziceai: O! Cum voi suferi 
acestea şi celelalte ocări, oţetul şi fierea, loviturile cu trestia, cu palma şi cu 
pumnii ŞI împungerea coastei, eu, care Te-am născut fără durere? Acum durerile 
Tale amărăsc sufletul meu, văzându-Ţi Patimile, Îndelung Răbdătorule, cele ce, 
voind, le-ai suferit. 

Acatistul Sfinţilor mucenici Serghie şi Vah 


Viaţa și Acatistul 
Sfinţilor Mari Mucenici 


SERGHIE ȘI VAH 


Editura Institutului Biblic și de Misiune Ortodoxă 


COLECȚIA ACATISTE ȘI VIEŢI DE SFINȚI STARA 


Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Cei ce în lume aţi fost mari dregători împărăteşti, dar dispreţuind slava ome- 
nească, aţi căutat mai cu osârdie slava cea cerească şi v-aţi învrednicit la ieşirea 
din viaţă de cununile muceniciei, ca să petreceţi de-a pururea în slava lui 
Dumnezeu, învredniciţi-ne şi pe noi, nevrednicii, a vă aduce cântări de laudă, 
strigând: 

Bucură-te, Sfinte Vah, întâi pătimitorule! 

Bucură-te, Sfinte Serghie, întru căile Domnului bine alergătorule! 


Icosul 1 

De înalte dregătorii şi de mare cinste te-ai învrednicit, Sfinte Vah, în viaţa ta, că 
însuşi necredinciosul tău împărat Maximian te-a cinstit pe tine, împreună cu 
prietenul tău Serghie, ca pe nişte prea iubiţi sfetnici ai săi, dar tu, dorind mai 
mult slava Împăratului celui Ceresc, Aceluia mai cu osârdie slujitor te-ai arătat, 
pentru care auzi de la noi, nevrednicii, unele ca acestea: 

Bucură-te, că de mare cinste în viaţă te-ai învrednicit; 

Bucură-te, cel ce în mari dregătorii ai fost rânduit; 

Bucură-te, că necredinciosul împărat Maximian sfetnic te-a avut; 

Bucură-te, că şi Împăratului Ceresc a sluji te-ai învrednicit; 

Bucură-te, că şi Acela de mare slavă te-a încărcat; 

Bucură-te, că slăvit prieten pe Serghie ţi l-a dat; 

Bucură-te, că amândoi aţi slujit ascuns a voastră nevoinţă; 

Bucură-te, că erai plin de multă cunoştinţă; 

Bucură-te, că prin tine sfaturi înțelepte şi nouă ne vin; 

Bucură-te, al rugăciunii noastre ascultătorule; 

Bucură-te, de cereşti daruri agonisitorule; 

Bucură-te, Sfinte Vah, întâi pătimitorule! 


Condacul al 2-lea 

Întâi stătător ai fost întru dregătorie, Sfinte Serghie, mai mult decât prietenul tău 
Vah şi plin de înţelepciune te-ai arătat, petru aceasta şi munciri mai cumplite ţie 
ți s-au gătit, dar tu întru toate lăudai pe Dumnezeu, cântând Lui: Aliluia! 

Icosul al 2-lea 

Din multă înţelepciunea ta, Sfinte Serghie, aţi ţinut o vreme tăinuită credinţa 
voastră cea întru Hristos, de frica împăratului, că nemăsurată era mânia lui şi 
neîmblânzită iuțimea lui Maximian asupra credincioşilor, însă nu multă vreme 
a fost ascunsă lumina credinţei lui Hristos sub obroc, că vădiţi aţi fost împă- 
ratului a fi creştini, întru care aducem ţie unele ca acestea: 

Bucură-te, Sfinte Serghie, căci cu înţelepciune credinţa ţi-ai păzit; 

Bucură-te, că în curând împăratului adevărul i s-a vădit; 

Bucură-te, că aţi fost clevetiţi împăratului de cei ce v-au zavistuit; 

Bucură-te, că ispitirea aceasta prin cei mai apropiaţi v-a venit; 

Bucură-te, că n-a stat multă vreme lumina credinţei sub obroc; 

Bucură-te, că acum reverşi lumina lui Hristos în orice loc; 

Bucură-te, că luminezi pe cei din întunericul necunoştinţei; 

Bucură-te, luminătorule al credinţei; 

Bucură-te şi luminează şi pe cei dintru dregătorii; 

Bucură-te, strigăm ţie, ca rugător către Domnul să ne fi; 

Bucură-te, Sfinte Serghie, al credincioşilor luminătorule; 

Bucură-te, al întunericului satanei biruitorule; 

Bucură-te, Sfinte Serghie, întru căile Domnului bine alergătorule! 


Condacul al 3-lea 

Cu mare mâhnire şi cu multă iuţime s-a pornit rău credinciosul împărat Maxi- 
mian împotriva voastră, auzind că aţi lepădat urâta închinare la idoli slujind lui 
Hristos, pentru care întâi ţie, Sfinte Vah, aveau să ţi se pregătească munciri. 
Pentru aceasta strigăm lui Dumnezeu, cel ce te-a întărit întru nevoinţe: Aliluia! 


Icosul al 3-lea 

Neputând să creadă împăratul că iubiții săi sfetnici şi credincioşi dregători sunt 
potrivnici închinării idoleşti, făcând sărbătoare şi aducând jertfe idolilor, v-a 
întins o cursă, prin care mai întâi pe tine, cinstite Vah, voia să te piardă. Pentru 
aceasta strigăm ţie, ca celui întâi pătimitor: 

Bucură-te, că împăratul cursa vicleană v-a întins; 

Bucură-te, că tu cel dintâi spre muncire ai fost prins; 

Bucură-te, că a cunoscut Domnul buna ta dorire; 

Bucură-te, căci cu veselie ai alergat la muncire; 

Bucură-te, că jertfe idolilor, ca să vă prindă a gătit; 

Bucură-te, că voi să slujiți idolilor nu aţi voit; 

Bucură-te, că nu aţi intrat în capiştea idolească; 

Bucură-te, că împăratul a poruncit să vă silească; 

Bucură-te, de dumnezeieşti porunci plinitorule; 

Bucură-te, de bune roade aducătorule; 

Bucură-te, Sfinte Vah, întâi pătimitorule! 

Condacul al 4-lea 

Fiind târâți cu forţa în capiştea idolească, n-aţi dorit nicidecum să aduceţi jertfe 
idolilor făcuţi de mâini omeneşti, iar tu, Sfinte Serghie, cu tărie ai mărturisit că 
Unul singur este Dumnezeu, cel ce în ceruri Se sălăşluieşte, cântându-I: Aliluia! 


Icosul al 4-lea 

Mustrându-l voi pe împărat pentru reaua lui credinţă, că dă idolilor celor nesim- 
țitori cinstea datorată Dumnezeului celui viu, trăgând şi pe alții la aceasta, s-a 
mâniat împăratul şi a poruncit să ia de pe voi semnele cele de cinste ale dre- 
gătoriei şi cercuri de fier pe grumajii voştrii să pună, iar tu, Sfinte Seghie, 
împreună cu nevoitorul Vah, toată necinstirea şi batjocora o ai răbdat. Pentru 
aceasta auzi de la noi unele ca acestea: 

Bucură-te, că ai mustrat reaua credinţă a împăratului; 

Bucură-te, că pentru aceasta ai fost izgonit din dregătoriile palatului; 

Bucură-te, că în batjocură cu haine femeieşti ai fost îmbrăcat; 

Bucură-te, căci ca şi Hristos haină de purpură ai răbdat; 

Bucură-te, că cercuri de fier pe grumaji ţi s-a pus; 

Bucură-te, că tu jugul cel bun al lui Hristos l-ai dus; 

Bucură-te, că Sfântul Vah pătimea împreună cu tine; 

Bucură-te, că astăzi prin voi, sfinților, mult ajutor ne vine; 

Bucură-te, că necinstea spre mare cinste ţi s-a făcut; 

Bucură-te, că în ispite şi batjocuri ne eşti nouă scut; 

Bucură-te, în suferinţe şi în mâhniri alinătorule; 

Bucură-te, în rele pătimiri sprijinitorule; 

Bucură-te, Sfinte Serghie, întru căile Domnului bine alergătorule! 


Condacul al 5-lea 

După sfârşirea spurcatelor jertfe s-a întors necredinciosul împărat la palatele 
sale şi pentru dragostea ce avea pentru voi, sfinților, pentru multa voastră 
vrednicie, s-a umilit oarecum, chemându-vă pe voi la sine, socotind să vă plece 
voii sale celei rele, dar tu, Sfinte Vah, stându-i înainte, împreună cu prietenul 
tău Serghie, Îi strigai lui Dumnezeu: Aliluia! 


Icosul al 5-lea 

Cu meşteşugite cuvinte căutând să vă amăgească împăratul, v-a arătat dragostea 
ce avea pentru voi; dar tu, Sfinte Vah, împreună cu Serghie, nevoind pentru 
dragostea împăratului să cazi din dragostea lui Dumnezeu şi pentru bunătățile 
cele vremelnice să te lipseşti de cele veşnice, fiind plin de harul Duhului Sfânt, 
mult ai grăit împotriva împăratului. Pe care buna îndrăzneală văzând-o, laude ca 
acestea aducem ţie, sfinte: 

Bucură-te, că împotriva împăratului cu îndrăzneală ai stat; 

Bucură-te, că pe el, plin de Duh Sfânt fiind, l-ai mustrat; 

Bucură-te, că ai ales mai bine dragostea cea cerească; 

Bucură-te, că nu te-ai amăgit de slavă împărătească; 
Bucură-te, că ai defăimat bunătăţile cele vremelnice; 
Bucură-te, că te-ai învrednicit de bucuriile cele veşnice; 
Bucură-te, cel ce cu bună îndrăznire ai grăit; 

Bucură-te, că pe împărat prin cuvânt l-ai biruit; 

Bucură-te, că şi azi biruieşti pe cei rău credincioşi; 
Bucură-te, aduc ţie cei ce prin tine la Hristos au fost întorși; 
Bucură-te, al Bisericii luminătorule; 

Bucură-te, de rătăciri ereticeşti păzitorule; 

Bucură-te, Sfinte Vah, întâi pătimitorule! 


Condacul al 6-lea 

Având împăratul împietrită inima şi surde urechile cele înţelegătoare şi orbi 
ochii cei sufleteşti, s-a mâniat de mustrarea voastră, sfinților şi a hotărât să vă 
trimită spre muncire lui Antioh, ighemonul părților Răsăritului, iar tu, Sfinte 
Serghie, împreună cu Vah mai cu tărie strigai lui Dumnezeu: Aliluia! 


Icosul al 6-lea 

Fiind Antioh, prin sprijinirea voastră, sfinţilor, ridicat la cinstea de ighemon şi 
cumplit muncitor asupra creştinilor dovedindu-se, a socotit că prin frică şi de 
ruşine o să vă plece spre idoleasca închinare, dar voi prin înger aţi primit întărire 
să răbdaţi toate muncile, că prin nevoinţele voastre veţi primi cununile muce- 
niciei. Deci noi, văzând această minune, ţie, Sfinte Serghie, care te-ai învred- 
nicit şi de arătări dumnezeieşti, cu umilinţă îţi strigăm: 

Bucură-te, că nici prin frică, nici prin necinste nu te-ai plecat; 

Bucură-te, cel ce cu tărie pe umeri crucea ai ridicat; 

Bucură-te, că prin înger Dumnezeu v-a binevestit; 

Bucură-te, că spre nevoinţă răbdarea v-a întărit; 

Bucură-te, că pentru nevoinţe cununi muceniceşti vi s-au gătit; 

Bucură-te, Sfinte Serghie, că şi de alte arătări dumnezeieşti te-ai învrednicit; 
Bucură-te, că acum săltaţi cu îngerii împreună; 

Bucură-te, că prin rugăciunile tale Biserica lui Hristos se adună; 

Bucură-te, că la tine alergăm în suferinţă; 

Bucură-te, îți strigăm ţie cu credință; 

Bucură-te, spre bune nevoinţe povăţuitorule; 

Bucură-te, spre slujirea lui Dumnezeu întăritorule; 

Bucură-te, Sfinte Serghie, întru căile Domnului bine alergătorule! 


Condacul al 7-lea 

Cu scrisoare împărătească fiind întăriți trimişii lui Maximian, v-au dus pe voi, 
Sfinţilor, la Antioh, care - după cuvântul împăratului - mai întâi cu amăgitoare 
cuvinte, iar mai apoi cu ameninţări, a încercat să vă plece spre închinarea la 

idoli. Dar voi neclintiţi aţi rămas întru mărturisirea lui Hristos. Şi tu, Sfinte Vah, 
te întreceai mai cu grabă a aduce lui Dumnezeu cântare de laudă: Aliluia! 


Icosul al 7-lea 

Grabnic te-ai arătat la mărturisirea lui Hristos, Sfinte Vah, pentru aceasta te-ai şi 
învrednicit cel dintâi de cununa muceniciei, că bătut fiind cumplit, ai răbdat 
până la moarte, dându-ţi sfântul tău suflet în mâinile Domnului. lar trupul a 
poruncit muncitorul să fie lăsat pradă fiarelor. Ci Domnul l-a păzit pe el şi a fost 
îngropat cu cinste de credincioşi. Pentru ale tale nevoinţe auzi de la noi toţi: 
Bucură-te, Sfinte Vah, că întâi ai fost rânduit spre muncire; 

Bucură-te, că pe Serghie în temniţă l-au pus spre păzire; 

Bucură-te, că trupul pe pământ ţi-a fost întins; 

Bucură-te, că muncitorii cei cumpliți de mânie s-au aprins; 

Bucură-te, că te-au bătut mult peste tot trupul; 

Bucură-te, că tu în bătăi şi în chinuri nu ai slăbit cu duhul; 

Bucură-te, că într-o bătaie ca aceasta carnea ţi-au sfâşiat; 

Bucură-te, că sfânt sângele tău pământul l-a udat; 

Bucură-te, că sufletul ţi l-ai dat în mâinile lui Hristos; 

Bucură-te, că acum străluceşti ca un soare luminos; 

Bucură-te, pentru Hristos îndelung răbdătorule; 

Bucură-te şi al nostru cald sprijinitorule; 

Bucură-te, Sfinte Vah, întâi pătimitorule! 


Condacul al 8-lea 

Aflând tu, Sfinte Serghie, că fratele tău de credinţă şi de pătimire, Vah, singur 
te-a lăsat, te tânguiai: “Vai mie, prietenul şi fratele meu, că de acum nu mai pot 
cânta cu psalmistul: «iată acum ce este bun şi ce este frumos, decât numai a 
locui fraţii împreună.»” şi te pregăteai, Sfinte Serghie, să rabzi cu şi mai multă 
tărie muncile ce ţi se pregăteau. Pentru toate slăveai pe Dumnezeu, cântându-l: 
Aliluia! 


Icosul al 8-lea 

A doua zi ighemonul a poruncit la o cetate vecină să te ducă şi acolo să-i aşeze 
scaunul de judecată. Iar noi, văzând dorirea ta aprinsă după cununa muceniciei, 
te lăudăm zicând: 

Bucură-te, cel ce aprins cununa muceniciei ai dorit; 

Bucură-te, că prietenului tău ai dorit să-i fii următor; 

Bucură-te şi tăria ta dă-o nouă, tuturor; 

Bucură-te, că ighemonul mai grele munci ţi-a gătit; 

Bucură-te, că la o cetate vecină să te ducă a poruncit; 

Bucură-te, că acolo şi-a pus scaunul de judecată; 

Bucură-te, că te-au judecat ca şi Pilat altădată; 

Bucură-te, că tu toate le-ai pătimit cu răbdare; 

Bucură-te, pavăza credinţei cea tare; 

Bucură-te, al tiranilor judecători îmblânzitorule; 

Bucură-te, al asupriților întăritorule; 

Bucură-te, Sfinte Serghie, întru căile Domnului bine alergătorule! 


Condacul al 9-lea 

Cunoscând tu, Sfinte Vah, din lăcaşurile drepţilor întru care te sălăşluieşti, mâh- 
nirea fratelui tău Serghie, că a rămas singur, te-ai arătat lui într-o vedenie înfri- 
coşată, înconjurat de o lumină cerească, având față îngerească şi haină 
ostăşească mult strălucitoare şi l-ai îndemnat pe el să-l cânte neîncetat lui 
Dumnezeu, cel ce proslăveşte pe nevoitorii Săi, cântare de slavă: Aliluia! 


Icosul al 9-lea 

Stând la judecată, nelegiuitul Antioh vorbea despre tine, Sfinte Vah, fratelui tău 
Serghie, vrând să-l înfricoşeze pe el prin pătimirile tale, dar el mai mult se 
întărea cu pilda ta. lar noi, văzând ajutorul întru nevoinţă pe care şi după cinstită 
adormirea ta l-ai dat prietenului tău şi împreună nevoitorului Serghie, cu un glas 
te fericim, strigându-ţi ţie, sfinte: 

Bucură-te, prietenul cel neadormit; 

Bucură-te, sfătuitorul cel nebiruit; 

Bucură-te, că şi după moarte prietenului tău 1-ai rămas credincios; 

Bucură-te, cel ce cu credinţă neînfricată i-ai slujit lui Hristos; 

Bucură-te, că în vedenie Sfântului Serghie i te-ai arătat; 

Bucură-te, că pe el în suferinţe l-ai îmbărbătat; 

Bucură-te şi ne dă şi nouă bărbăţie; 

Bucură-te, cu credinţă îţi strigăm ţie; 

Bucură-te, că eşti scut celor din închisori; 

Bucură-te, al celor întemnițați apărătorule; 

Bucură-te, al celor din primejdii izbăvitorule! 

Bucură-te, Sfinte Vah, întâi pătimitorule! 


Condacul al 10-lea 

Neputându-te pleca pe tine prigonitorul, Sfinte Serghie, nici cu ademeniri şi ni- 
ci cu înfricoşări, a iscodit munci mai cumplite încă decât pentru Sfântul Vah, că 
a poruncit să te încalţe cu încălțăminte de fier cu cuie mari şi aşa te-a pus să 
alergi înaintea lui până la o altă cetate. Iar tu alergarea dreptei credinţe cu bucu- 
rie ai săvârşit, cântând lui Dumnezeu, celui ce te întărea întru nevoinţe: Aliluia! 


Icosul al 10-lea 

Fiind aruncat în temniţă, sfinte, cu picioarele zdrobite de alergare, ca şi Petru te- 
ai învrednicit a fi cercetat de un înger care ţi-a tămăduit rănile. Şi văzându-te a 
doua zi ighemonul vindecat, te-a socotit ca pe un vrăjitor şi iar a poruncit în 
aceeaşi încălțăminte să te încalţe şi până la o altă cetate mai depărtată să alergi, 

unde punându-și scaunul de judecată, te-a osândit la moarte prin tăiere de sabie 
şi aşa ţi-ai dat sufletul, primind cununa muceniciei, iar trupul tău întru acelaşi 
loc a fost înmormântat de bine credincioşi. Pentru ale tale nevoinţe primeşte de 
la noi, nevrednicii, unele ca acestea: 

Bucură-te, cel ce ai pătimit munciri cumplite; 

Bucură-te, că ale tale picioare ţi-au fost zdrobite; 

Bucură-te, că te-au încălţat cu încălțăminte de fier cu cuie; 

Bucură-te, că ighemonul spre adevărat calvar suie; 

Bucură-te, că în două rânduri rău ai pătimit; 

Bucură-te, că alergarea dreptei credinţe cu bucurie ai săvârşit; 

Bucură-te, că sufletul tău a fost primit de Hristos; 

Bucură-te, că trupul ţi-a fost îngropat de poporul bine credincios; 

Bucură-te, mult pătimitorule; 

Bucură-te, şi al nostru întru împătimiri întăritorule; 

Bucură-te, Sfinte Serghie, întru căile Domnului bine alergătorule! 


Condacul al 11-lea 

Cu osârdie l-ai întărit întru muceniceştile voințe pe prietenul tău şi împreună 
pătimitorul Serghie, Sfinte mucenice Vah, că şi în vedenie te-ai arătat lui întă- 
rindu-l şi cu rugăciunile tale cele către Dumnezeu îl sprijineai, împreună cu 
dânsul cântând: Aliluia! 


Icosul al 11-lea 

Văzând din ceruri îndelunga pătimire a prietenului tău, cu bucurie mare te-ai 
bucurat, Sfinte Vah, de răbdarea lui întru nevoinţe şi ai întâmpinat cu veselie 
sufletul său când a primit cununa muceniciei. Pentru această nedespărțită şi 
bună înfrățire întru Hristos, laude ca acestea ţi-aducem ţie, sfinte: 

Bucură-te, Sfinte Vah, prieten prea credincios; 

Bucură-te, frate întru nevoinţe Domnului Hristos; 

Bucură-te şi pe noi de vrăjmăşia casnică ne păzeşte; 

Bucură-te şi ne ajută să trăim între noi frățeşte; 

Bucură-te şi ne învaţă a fi întru Hristos; 

Bucură-te, mărgăritar mult prețios; 

Bucură-te, că pe Serghie cu pătimirea ta l-ai ajutat; 

Bucură-te, că şi prin rugăciune ajutor 1-ai dat; 

Bucură-te, că toate cu folos le-ai săvârşit; 

Bucură-te, al prieteniilor cuvioase, povăţuitorule; 

Bucură-te, al pildelor bune, dătătorule; 

Bucură-te, Sfinte Vah, întâi pătimitorule! 


Condacul al 12-lea 
Voind oarecare credincioşi să ia trupul tău, Sfinte Serghie, te-ai arătat ca un 
stâlp de foc înaintea lor, de care lucru înfricoşat spăimântându-se ei şi pricepând 

că nu-ţi este voia să se ia sfintele moaşte de acolo, te-au proslăvit cu cântări şi 
au strigat lui Dumnezeu: Aliluia! 


Icosul al 12-lea 

Răspândindu-se cu toată puterea Sfânta credinţă creştinească, s-a zidit o biserică 
în cinstea ta, Sfinte Serghie şi sfintele tale moaşte au fost aşezate cu cinste într- 
însa şi de la ele râuri de tămăduiri se revărsau. lar în locul unde a fost îngropat 
mai înainte sfântul tău trup, în tot anul, în ziua prăznuirii tale, sfinte, fiarele pu- 
stiei, ca o lege păzind, vin în acel loc cu mare blândeţe, nevătămând pe nimeni. 
De care minuni cutremurați fiind, îţi strigăm ţie, sfinte: 

Bucură-te, că prin moarte mucenicească te-ai proslăvit; 

Bucură-te, că sfintele tale moaşte nouă spre ajutor ne-ai dăruit; 

Bucură-te, că prin ele tămăduiri se dau tuturor; 

Bucură-te, că de minuni te-ai arătat făcător; 

Bucură-te, că şi firea cea sălbatică a fiarelor ai întors; 

Bucură-te, că pe mulţi i-ai chemat la Hristos; 

Bucură-te, că ale tale minuni pe mulţi i-au cutremurat; 

Bucură-te, că eşti izvor de tămăduiri nedeşertat; 

Bucură-te, strigăm ţie şi sfintelor tale moaşte când ne închinăm; 

Bucură-te, că prin sfintele tale moaşte mult folos căpătăm; 

Bucură-te, de minuni făcătorule; 

Bucură-te, de tămăduiri dătătorule; 

Bucură-te, Sfinte Serghie, întru căile Domnului bine alergătorule! 


Condacul al 13-lea (de trei ori) 

Cei ce aţi fost împreună împărăteşti slujitori şi împreună întru frăţeasca dragoste 
lui Hristos următori şi împreună pătimitori, învrednicindu-vă de muceniceşti 
cununi, Sfinților Serghie şi Vah, rugaţi-vă lui Dumnezeu să ne dăruiască şi nouă 
celor ce cinstim sfântă pomenirea voastră, iertare de păcate şi prin sfintele 
voastre moaşte de care ne-am învrednicit, dar de tămăduiri sufletelor şi tru- 
purilor noastre. Şi ne învredniciți pe noi a fi părtaşi împreună cu voi cereştii 
slave, ca de-a pururi să-l cântăm lui Dumnezeu: Aliluia? 


Apoi se zice: 


Icosul 1 

De înalte dregătorii şi de mare cinste te-ai învrednicit, Sfinte Vah, în viaţa ta, că 
însuşi necredinciosul tău împărat Maximian te-a cinstit pe tine, împreună cu 
prietenul tău Serghie, ca pe nişte prea iubiţi sfetnici ai săi, dar tu, dorind mai 
mult slava Împăratului celui Ceresc, Aceluia mai cu osârdie slujitor te-ai arătat, 
pentru care auzi de la noi, nevrednicii, unele ca acestea: 

Bucură-te, că de mare cinste în viaţă te-ai învrednicit; 

Bucură-te, cel ce în mari dregătorii ai fost rânduit; 

Bucură-te, că necredinciosul împărat Maximian sfetnic te-a avut; 
Bucură-te, că şi Împăratului Ceresc a sluji te-ai învrednicit; 
Bucură-te, că şi Acela de mare slavă te-a încărcat; 

Bucură-te, că slăvit prieten pe Serghie ţi l-a dat; 

Bucură-te, că amândoi aţi slujit ascuns a voastră nevoinţă; 
Bucură-te, că erai plin de multă cunoştinţă; 

Bucură-te, că prin tine sfaturi înțelepte şi nouă ne vin; 
Bucură-te, al rugăciunii noastre ascultătorule; 

Bucură-te, de cereşti daruri agonisitorule; 

Bucură-te, Sfinte Vah, întâi pătimitorule! 


Condacul 1 

Cei ce în lume aţi fost mari dregători împărăteşti, dar dispreţuind slava ome- 
nească, aţi căutat mai cu osârdie slava cea cerească şi v-aţi învrednicit la ieşirea 
din viaţă de cununile muceniciei, ca să petreceţi de-a pururea în slava lui 
Dumnezeu, învredniciţi-ne şi pe noi, nevrednicii, a vă aduce cântări de laudă, 
strigând: 

Bucură-te, Sfinte Vah, întâi pătimitorule! 

Bucură-te, Sfinte Serghie, întru căile Domnului bine alergătorule! 


Şi se face otpustul. 


e PX IP 5 E PP E IP 3 3 E E IE 3 3 e E E 30 IP IE E E E XX 
e PP XP IP IE E PP E IP 3 3 E E E 30 3 3 E E E ID IP IE E XX 


Ar de dr De dr De dr De dr e dr e dr De dr dr dr dr de dr de A dr d 


Ar de De de Dr dr de De de De dr De De de De de de de de dr de e d dr A d 


e PX 3 3 e 2 IP IP 3 3 E E E 30 5 IE e E 0 E 0 IP IE E E E XX 


Imnografie 


Troparul Sfinţilor mari mucenici Serghie şi Vah: Mucenicii Tăi, Doamne, întru 
nevoinţele lor, cununile nestricăciunii au dobândit de la Tine, Dumnezeul 
nostru. Că având tăria Ta, pe chinuitori au învins; zdrobit-au şi ale demonilor 
neputincioase îndrăzniri. Pentru rugăciunile lor, mântuieşte sufletele noastre, 
Hristoase Dumnezeule. 


Troparul Sfinților mari mucenici Serghie şi Vah: Pe cei ce după fire nu au fost 
frați de trup, pe aceştia darul cel dumnezeiesc a cugeta frățeşte până la sânge i-a 
făcut, pe Sfinţii mucenici Serghie şi pe Vah, cinstită şi credincioasă pereche. 
Fără de arme şi fără de haine în locul nevoinţei pe vrăjmaşul au înfruntat, 
rugându-se neîncetat pentru sufletele noastre. 


Condacul Sfinților mari mucenici Serghie şi Vah: Mintea asupra vrăjmaşilor 
bărbăteşte v-aţi într-armat, surpând toată înşelăciunea lor şi biruință de sus 
luând, mucenici prea lăudaţi, cu un cuget strigaţi: bine şi frumos este a fi îm- 
preună cu Hristos. 


Sinaxar - Sfinții mari mucenici Serghie şi Vah - 7 octombrie: 
https://www.trinitas.tv/sfintii-mari-mucenici-serghie-si-vah-7-octombrie/ 

Vieţile Sfinţilor - Pătimirea Sfinţilor mucenici Serghie şi Vah 


Sfinții mucenici Serghie şi Vah erau de neam roman, mari senatori şi cei dintâi 
nobili de la curtea împăratului Maximian, care îi iubea mult şi îi cinstea pentru 
priceperea şi vitejia lor în războaie, precum şi pentru credinţa în slujbă. Nimeni 
nu putea în nici un chip să se apropie de împărat şi să ceară ceva de la el, decât 
numai prin aceşti credincioşi sfetnici ai lui. În astfel de cinste împărătească erau, 
cinste pe care nimeni altul n-o avea. 


Însă ei nu aşteptau cinste de la împăratul cel pământesc, ci de la Împăratul cel 
ceresc, căci credeau în Domnul nostru lisus Hristos şi se sârguiau să placă Lui 
prin viaţa cea sfântă şi prin osârdia cu care îi slujeau. Ei, însă, îşi tăinuiau 
credința de frica împăratului, căci mânia şi iuţimea lui Maximian împotriva 
credincioşilor erau neîmblânzite. 


Dar lumina credinţei în Hristos n-a rămas multă vreme ascunsă, căci a venit 
vremea să fie arătată tuturor, pentru că unii oameni, pizmuindu-i pentru 
dragostea ce le-o arăta împăratul şi voind să atragă asupra lor mânia lui 
Maximian, i-au pârât că sunt creştini şi că s-au lepădat de închinarea la idoli. 


Împăratul nu voia să creadă că nişte oameni ca aceştia, care au de la el atâtea 
daruri, să-i fie lui potrivnici în cinstirea zeilor şi chiar se ruşina de dânşii să-i 
întrebe despre aceste lucruri sau să-i mustre, neavând nici o dovadă vrednică de 
crezare. Însă s-a gândit să-i ispitească în acest chip: într-una din zile împăratul a 
făcut praznic pentru idolii săi şi a mers împreună cu toţi nobilii, cu ostaşii, cu 
slujitorii şi cu toată suita sa în capiştea necuratului idol Die, voind să-i aducă 

jertfe alese. În acest timp privea să vadă dacă vor intra o dată cu dânsul şi iubiții 
lui senatori în capiştea idolească. Când împăratul a intrat în capişte, senatorii 
Serghie şi Vah au rămas afară şi ca adevăraţi robi ai lui Hristos, stăteau deoparte 
şi se rugau adevăratului Dumnezeu, ca să lumineze ochii necredinciosului popor 
şi să prea mărească întru dânşii prea sfânt numele Său. Împăratul, văzând că 
Serghie şi Vah n-au intrat cu dânsul la praznic, a trimis pe slujitorii săi să-i 
prindă şi să-i aducă cu sila în capiştea lui Die. Fiind aduşi Sfinţii în adunarea 
cea urâtă de Dumnezeu, împăratul le-a poruncit să se închine idolilor, să le 
aducă jertfă şi să mănânce din cele jertfite idolilor. 


Jar ei, nevoind să facă acestea, au zis: 


În felul acesta ei îl mustrau pe împărat pentru credinţa lui cea greşită, pentru că 
cinstea cuvenită lui Dumnezeu o dădea idolilor orbi, surzi şi muţi, aducând cu el 
şi pe alţii la această credinţă. Împăratul a poruncit să fie luate de la dânşii 
semnele nobleţii lor - fireturile ostăşeşti, lanţurile de aur, inelele şi toate hainele 
şi să fie îmbrăcaţi femeieşte spre necinstea lor şi punând cercuri de fier pe 
grumazul lor, a poruncit să fie purtaţi aşa prin cetate spre râsul şi batjocura 
tuturor, ca aşa cei slăviţi şi de neam nobil roman să fie batjocoriţi pentru 
cinstirea adevăratului Dumnezeu şi pentru necinstirea idolilor mincinoşi sau mai 
bine zis, a diavolilor, cărora n-au voit să le jertfească cei ce se aduceau pe sine 
jertfă lui Hristos. 


Împăratul Maximian, după săvârşirea necuratelor jertfe, s-a întors la palat şi 
mâhnindu-se pentru Serghie şi Vah, pe care îi iubea, i-a chemat înaintea sa şi le- 
a zis: "Prietenii mei prea iubiți şi credincioşi, pentru ce v-aţi înşelat ca să-i 
mâniaţi pe zei, iar pe mine, împăratul vostru, care sunt bun şi milostiv, să mă 
mâhniţi şi vouă să vă aduceți atâta necinste? Pentru că eu, deşi vă iubesc mult, 
nu pot suferi necinstirea zeilor mei şi vă voi da la chinuri, fără ca aceasta să fie 
dorința mea. Deci, vă rog, prietenii mei, părăsiţi pe acel Fiu al teslarului pe 
care evreii, ca pe un tâlhar, l-au răstignit între tâlhari pe cruce. Nu vă amăgiți 
de creştineştile farmece şi basme şi întoarceţi-vă către zeii noştri şi eu vă voi 
încununa cu mai multă cinste şi mai multă dragoste vă voi arăta vouă şi veţi 
trăi în bunătăţile împărăției mele, fiind nedespărţiţi de mine”. 


Serghie şi Vah, nevrând ca pentru dragostea împăratului să cadă din dragostea 
lui Dumnezeu şi nedorind ca pentru bunătățile cele vremelnice să se lipsească 
de bunătățile cele veşnice, au grăit mult împotriva împăratului. Şi fiind plini de 
darul Duhului Sfânt şi cu limbă slobodă, în cuvinte înțelepte, au arătat neputinţa 
idolilor şi cu multă îndrăzneală au mărturisit puterea şi dumnezeirea lui lisus 
Hristos, iar pe împărat l-au sfătuit să caute să cunoască adevărul. 

Păgânul împărat, având inima împietrită şi urechile surde şi ochii cei sufleteşti 
orbi, nu primea sfatul lor cel bun şi se lepăda de cuvintele lor folositoare şi se 
aprindea mai mult de mânie şi iuţime, dar nevrând ca el însuşi să-i muncească, 
pentru că îi iubea foarte mult, i-a trimis în părțile Răsăritului, la ighemonul 
Antioh, care era cumplit chinuitor al creştinilor. Acest Antioh se învrednicise de 
la împărat de ighemonie prin nobilii Serghie şi Vah, pentru că ei, prin 
rugămintea lor, au mijlocit de la Maximian acea cinste pentru Antioh şi l-a 
rânduit ighemon în părțile Răsăritului. La acest Antioh i-a trimis Maximian pe 
Sfinți Serghie şi Vah, pentru ca să se înfricoşeze de cruzimea lui, cruzime 
despre care se dusese vestea în toată lumea, să le fie frică de el, fiind în mâinile 
acestui tiran şi aşa, fiind siliţi, să se lepede de Hristos din frică şi de ruşine; iar 
dacă nu se vor supune să fie chinuiţi, nu înaintea ochilor împăratului, ci în alte 
părți îndepărtate. 


Sfinţii au plecat din Roma, fiind duşi în lanţuri, şi mergând toată ziua aceea, au 
rămas peste noapte la o gazdă, iar la miezul nopţii, când ostaşii care îi duceau şi 
îi păzeau au adormit adânc, ei privegheau cu tot dinadinsul în rugăciune, cerând 
lui Dumnezeu ajutor, ca să poată să rabde cu bărbăţie toate chinurile, pentru 
numele Lui cel sfânt. 


Astfel rugându-se ei, li s-a arătat îngerul Domnului, strălucind lumină 
cerească şi îi întărea, zicându-le: 


Cu aceste cuvinte întărindu-i, îngerul s-a făcut nevăzut, iar ei, umplându-se de 
negrăită bucurie, înălţau laudă lui Dumnezeu Celui ce bine a voit ca prin 
îngereasca arătare să cerceteze pe robii săi. 


Și mergând multă vreme pe cale, petreceau în post, în rugăciuni şi cântări de 
psalmi, înarmându-se împotriva duhurilor celor nevăzute ale răutății prin 
această duhovnicească armă. Trecând prin multe cetăţi şi ţări, au ajuns în părțile 
Răsăritului, în cetatea care se numea Varvalisa, unde locuia Antioh, căruia 
ostaşii 1-au predat pe cei trimişi în lanţuri, adică pe Serghie şi pe Vah, precum şi 
scrisoarea împăratului care avea acest cuprins: 


"Maximian, puternicul împărat, porunceşte lui Antioh, ighemonul părţilor din 
Răsărit şi tuturor oamenilor, dar mai ales ajutătorilor şi slujbaşilor împărăției 
noastre, ca să nu mai fie oameni necredincioşi zeilor şi străini de slujbele lor; 
deci, în acest fel, văzând pe Serghie şi pe Vah că sunt de credinţă creştinească 
cea atât de rea, i-am judecat şi i-am găsit a fi vinovaţi de muncile cele cumplite. 

Și de vreme ce Sunt nevrednici de împărăteasca cinste, i-am trimis bunătăţii 
tale, că, de se vor pocăi, ascultându-ne pe noi şi de vor jertfi zeilor, să-i 
învredniceşti cu blândețea ta şi să-i eliberezi din chinurile cele pregătite pentru 
ei; apoi să le făgăduieşti a noastră iubire de oameni, pentru că va lua fiecare 
dregătoria sa şi va ajunge la cinste mai mare ca cea dintâi. lar dacă nu se vor 
supune, ci vor rămâne în credinţa cea rea, să-i supui pe dânşii la chinuri 
legiuite şi să-i pierzi cu moarte de sabie. Îţi doresc viaţă lungă şi să fii sănătos". 


Antioh, citind această scrisoare împărătească, a poruncit ca Serghie şi Vah să fie 
puşi într-o închisoare uşoară şi să fie păziți până a doua zi. lar a doua zi, intrând 
în divan, a şezut la judecată şi aducându-i înaintea sa, a zis către dânşii: 
"Părinților şi binefăcătorilor mei, care ați mijlocit pentru mine să iau această 
dregătorie şi cinste pe care o am, o, cum s-a schimbat buna voastră soartă, căci 
eu acum şed ca un judecător, iar voi staţi ca nişte robi legaţi înaintea mea, eu 
care altădată şedeam înaintea voastră, slujindu-vă. Deci, rogu-vă să nu voiţi a vă 
face vouă un rău ca acesta, ci ascultați-l pe împărat şi cinstiți pe zei, ca să 
reveniţi la cele dintâi dregătorii ale voastre şi în cinste; iar dacă nu veți face 
aceasta, apoi chiar fără de voia mea vă voi pune la chinuri, după porunca 
împăratului, pentru că aţi auzit singuri ce-mi porunceşte împăratul în scrisoarea 
pe care mi-a trimis-o. Drept aceea, domnii mei, fiţi milostivi vouă şi mie, căci 
eu n-aş vrea să fiu aspru chinuitor al binefăcătorilor mei”. 


Multe altele au zis sfinţii, prea mărind pe Hristos, ocărind pe idoli şi 
mustrând păgânătatea necredincioşilor. 


Iar Antioh, mâniindu-se, a poruncit ca Sfântul Serghie să fie aruncat în temniţă, 
iar pe Vah să-l dezbrace, să-l întindă la pământ şi să-l bată fără milă. Şi îl bătură 
mult pe Sfântul Vah peste tot trupul, încât mulți slujitori, obosind, se schimbau 
pentru a-l bate; iar din cauza acestei bătăi i-a căzut carnea de pe oase, iar 
pântecele 1-a fost despicat şi schingiuitorii vărsau sângele lui ca pe apă. Din 
pricina acelei bătăi, Sfântul şi-a dat sufletul său în mâinile Domnului. 


Apoi călăul a poruncit ca trupul lui să fie târât afară din cetate şi să fie aruncat 
pentru mâncarea fiarelor şi păsărilor. Dar Domnul a păzit trupul lui, căci mai 
mulți credincioşi, care se ascundeau afară din cetate în prăpăstii şi în peşteri de 
frica slujitorilor de idoli, ieşind noaptea din ascunzătorile lor, au luat trupul 
Sfântului Vah şi l-au îngropat cu cinste într-una din acele peşteri în care ei se 
ascundeau. 

Sfântul Serghie. şezând în temniţă şi auzind că prietenul lui S-a Sfârşit în 
chinuri, plângea mult pentru despărțirea de el, zicând: 


Tânguindu- 
se în acest fel, în noaptea următoare lui Serghie i s-a arătat Sfântul Vah, într- 
0 lumină cerească foarte strălucitoare şi l-a mângâiat, spunându-i despre 
răsplata cea pregătită în ceruri şi întărindu-l spre mucenicească nevoinţă 
către care va veni în curând şi va câştiga de la Hristos Domnul mare milă şi 
mare îndrăzneală. Sfântul Serghie s-a bucurat foarte mult de arătarea lui 
Vah şi întru bucuria inimii cânta lui Dumnezeu. 


În ziua următoare ighemonul, vrând să meargă în cetatea Sur, a poruncit ca 
Serghie să fie adus după el. Acolo, şezând la judecată, a zis către sfânt: "Vah, 
om necredincios şi rău, nevrând să jertfească zeilor, a vrut mai bine să moară de 
moarte silnică decât să-i cinstească pe zei, iar eu l-am pedepsit după faptele sale. 
Dar tu, domnul meu Serghie, pentru ce urmezi credinţei celei rele şi te duci de 
voie în mare primejdie? Binefăcătorul meu, nu te condamna singur la chinuri, 
pentru că eu mă ruşinez de ale tale faceri de bine şi mă ruşinez de cinstea ta, 
pentru că tu stai osândit înaintea mea, iar eu şed şi te judec pe tine. Eu, care 
eram mai mic decât une, m-am învrednicit de mare cinste prin mijlocirea ta şi 
iată că acum sunt mai mare decât tine, iar tu, care ai căpătat de la împărat mare 
cinste şi multe bunătăţi, iată că acum singur îți doreşti răul; deci, te rog, ascultă 
sfatul meu, supune-te voii împăratului şi cinsteşte pe zei, ca să dobândeşti 
cinstea şi dregătoria cea de mai înainte". 


uns Sfântul, zicând: 


Atunci Antioh, văzând că nu poate să-l întoarcă pe Serghie de la Hristos şi să-l 
plece la voia împărătească, a zis: "Seghie, mă sileşti ca, uitând toate bunătăţile 
primite de la tine, să fiu nevoit să te supun la cumplite chinuri”. 


Iar Serghie a răspuns: 

Antioh, mâniindu-se, i-a zis: "Văd că îndelunga mea răbdare te-a făcut 
îndrăzneţ". 


Apoi a poruncit ca Serghie să fie încălțat cu încălțăminte de fier, ce avea într- 
însa piroane lungi şi ascuţite şi care au străpuns tălpile sfântului. Și aşa fiind 
încălţat, i s-a poruncit să alerge înaintea şaretei sale, pentru că mergea spre 
cetatea Tetrapirghia, iar de la Tetrapirghia aveau să meargă la cetatea Rosaf. 


Iar Sfântul Serghie alerga şi cânta, zicând: 


Ajungând ei în Tetrapirghia, care era la mare depărtare de Sur, ca la nouă stadii, 
mucenicul a fos dus în temniţă. În drum spre temniţă el zicea: 


In noaptea aceea, pe când se ruga în temniţă, îngerul Domnului a venit la 
dânsul şi i-a vindecat picioarele de răni. 


Apoi, dimineaţa, călăul a poruncit ca Sfântul Serghie să fie scos din temniţă, 
crezând că nu va putea călca cu picioarele din pricina rănilor, dar l-a văzut de 
departe mergând bine, cu picioarele sănătoase şi neşchiopătînd deloc şi 
înspăimântându-se, a zis: "Cu adevărat, omul acesta este vrăjitor, pentru că cine 
ar putea ca după astfel de chinuri să umble neşchiopătând? Deci, dacă se vede 
cu picioarele nevătămate, aceasta nu poate fi decât putere vrăjitorească”. 


Apoi, încălțându-l iarăşi cu acei papuci, l-a gonit înaintea sa până ce au ajuns la 
cetatea Rosaf, care era la o depărtare de şaptezeci de stadii de cetatea Sur. 
Acolo, şezând la judecată, l-au silit pe Sfântul Serghie să se închine la idoli şi 
nefiind posibil să-l atragă de la mărturisirea lui Hristos, l-au osândit la moarte. 


Și, ducându-l afară din cetate, la locul de osândă, Sfântul Serghie şi-a cerut 
voie pentru a-şi face rugăciunile şi rugându-se îndelung, a auzit de sus un 
glas dumnezeiesc chemându-l acolo; apoi, cu bucurie, plecându-şi capul său 
sub sabie, s-a sfârşit, iar trupul lui a fost îngropat de credincioşii din acele 
locuri. 

După o vreme, nişte oameni credincioşi din cetatea Sur s-au sfătuit în taină să ia 
de acolo trupul Sfântului Mucenic Serghie şi să-l ducă în cetatea lor, iar când s- 
au apropiat, noaptea, de mormântul sfântului, îndată a ieşit de acolo o flacără de 
foc mare cât un stâlp care ajungea până la ceruri. lar nişte ostaşi care locuiau în 
Rosaf, văzând, în miezul nopţii, acea văpaie înaltă de foc care lumina toată 
partea aceea, au alergat înarmaţi la acel loc şi au aflat pe cetăţenii de la Sur 
cuprinşi de spaimă pentru această minunată vedenie de foc. 


După puţină vreme, încetând acea lumină de foc, cei ce veniseră de la Sur au 
înţeles că sfântul nu voieşte să se despartă de locul acela unde şi-a vărsat 
sângele şi şi-a dat sufletul pentru Hristos. 


Petrecând acolo câteva zile, au zidit în cinstea Sfântului Serghie, la locul unde a 
fos îngropat, un mormânt din piatră, înalt şi foarte frumos. Apoi, sporind 
credinţa în Domnul nostru lisus Hristos, s-a zidit în cetatea Rosaf o biserică cu 
numele Sfântului Mucenic Serghie şi adunându-se din cetățile dimprejur 
cincisprezece episcopi, au descoperit mormântul Sfântului, iar cinstitele lui 
moaşte, care s-au păstrat în mireasmă bună şi nestricate, au fost mutate cu mare 
cinste în biserica cea nouă. Și au aşezat să fie prăznuită pomenirea lui în fiecare 
an, în octombrie, ziua a şaptea, zi în care a fost omorât. Apoi în amândouă 
locurile, adică şi în biserică, unde se aflau sfintele lui moaşte şi acolo unde şi-a 
aflat sfârşitul şi a fost îngropat, se făceau multe tămăduiri bolnavilor şi se 
goneau diavolii. 


Se mai cade încă a pomeni şi despre aceasta: în fiecare an în ziua praznicului 
Sfântului Serghie fiarele sălbatice, ieşind din pustiile dimprejurul acelui loc, 
unde zăcuse mai înainte trupul sfântului, îşi schimbau cruzimea lor de fiară în 
blândeţe de miel, încât nu vătămau pe nimeni, nici pe oameni, nici pe dobitoace, 
ci cu sfială înconjurau acel loc sfânt şi iarăşi se întorceau în pustia lor. Aşa l-a 

prea mărit Dumnezeu pe plăcutul Său, încât şi fiarelor, ca unor oameni, le 
poruncea să prăznuiască sfânta lui pomenire. 


Cu ale cărui rugăciuni, prea bunul Dumnezeu să îmblânzească mânia 
vrăjmaşilor noştri, ca şi mânia fiarelor sălbatice, spre mărirea Sa cea 
dumnezeiască, în veci. Amin. 


In această zi mai prăznuim pomenirea Sfinţilor mucenici Iulian prezbiterul şi 
Chesarie diaconul, care în vremea împărăției lui Claudie au pătimit în Tarachini, 
cetatea Italiei, de la Loxorie, cel care l-a înecat în mare. 


Se mai pomeneşte şi Sfântul mucenic Polihronie preotul, pe care arienii l-au 
tăiat cu săbiile şi l-au omorât în biserică la jertfelnic. 

Sfinţii mari mucenici Serghie şi Vah - drumul spre sfinţenie 


Propovăduind cuvântul Domnului în mijlocul păgânilor, cei doi mucenici au 
fost batjocoriţi şi torturați la porunca împăratului, fiind uciși pentru că Il iubeau 
pe Dumnezeu. 


SR ae de 


Trăind la Roma, în secolul al III-lea, pe vremea împărăției lui Maximian, cei doi 
au învăţat de mici dreapta credinţă şi Il propovăduiau pe Dumnezeu. 


Aflând împăratul păgân despre acest lucru, i-a chemat la el şi le-a poruncit să 
aducă jertfă idolilor, dar cum ei au refuzat, au fost îmbrăcaţi în port femeiesc şi 
plimbaţi prin cetate, spre umilirea lor. 


Trimişi la guvernatorul Antioh pentru a-şi primi pedeapsa, au fost torturați, 
Sfântul Vah murind în urma loviturilor cu vine de bou, iar Sfântului Serghie 
fiindu-i tăiat capul cu sabia. 

Sinaxar - Pomenirea Sfinţilor mari mucenici Serghie şi Vah 


În această lună (octombrie), în ziua a şaptea, pomenirea Sfinţilor mari 
mucenici Serghie şi Vah. 


Aceştia au trăit la Roma pe vremea împărăției lui Maximian (către anul 296). 
Serghie era primicer din şcoala centiliilor, iar Vah era secundicer din aceeaşi 
şcoală. Deci, învăţându-se şi urmând din început credinţei creştinilor şi 
dumnezeieştilor Scripturi şi fiind pârâţi la împăratul, îi siliră să facă împreună 
cu dânsul jertfă de idoli şi ei neprimind nicidecum aceasta, i-au descins de brâie 
şi le-au luat portul cel de podoabă, ce purtau împrejurul grumajilor şi i-au 
îmbrăcat cu port femeiesc şi i-au dus în mijlocul târgului, ca să-i ocărască, 
încărcaţi de lanţuri. 


Apoi au fost trimişi la guvernatorul Antioh - un dregător cu deosebire crud - în 
cetatea Barbalison pe Eufrat. 


Aici apropiindu-se, din arătare îngerească s-au umplut de îndrăzneală şi de 
putere dumnezeiască şi întâi Vah fiind bătut cu vine de bou crude multă vreme, 
şi-a dat duhul în aceste chinuri. 


lar lui Serghie făcându-i-se strânsori în multe chipuri şi băgându-i în picioare 
încălțăminte de fier şi silindu-l să alerge departe, după aceea băgându-l în 
temniţă şi iarăşi pironindu-se cu aceleaşi răni de încălțăminte, i s-a tăiat capul. 


Tir Ar de dr De dr dr e dr dr dr Dr de de de dr de d dr de Ar dr A 


PX IP 3 IE E E IP 3 3 IE E E 3 5 5 IE e E 3 E 3 E E XX 


Dr de De de De dr de De de De de De De de De de de de De de de e d dr A dr 


e PX IP 3 A 2 e IP 3 3 E E E IP 3 IE E E E ID IP IE E E XX 


Monahul Macarie Simonopetritul - Sinaxar - Sfinţii mucenici Serghie şi 
Vah 


Sfinţii mucenici Serghie şi Vah au trăit în Roma pe vremea împărăției lui 
Maximian [Probabil nu este vorba de Maximian Irakli, a cărui jurisdicție nu 
ajungea atât de departe, până în Orient, ci cel mai probabil este Galeriu 
Maximian care, înainte de a începe marea lui campanie împotriva perşilor 
(aproximativ în anul 297), a poruncit armatelor lui prigonirea tuturor 
creştinilor. Nu este exclus ca cei doi sfinţi să fi fost de origine romană, însă 
restul vieții lor se desfăşoară cu siguranţă în Asia. ]. 


În ciuda vârstei lor tinere, împăratul le-a acordat funcții înalte în Şcoala 
Centiliilor [Școala Centiliilor, constituită pe vremea lui Dioclețian, a format 
diviziuni de elită ale armatei romane, care îndeplineau ordinele împăratului 
însuşi şi funcționau de asemenea în calitate de corp de instruire a ofiţerilor. 
Mai târziu, aceste diviziuni de elită au fost transformate în gardă imperială şi 
detaşament de onoare. |: Serghie a fost “primicer” [| “Primicer”, din cuvântul 
latin primecerius: conform definiţiei „primicer este acela al cărui nume este 
scris primul pe lista oficial recunoscută a conducătorilor, aşadar persoană 
marcantă, prima înscrisă ”.] şi Vah “secundicer” | “Secundicer”, din cuvântul 
latin secundicerius: conform definiţiei „,secundicer este acela care se află al 
doilea într-o castă ”.]. 


Intr-o zi în care Maximian a ordonat celebrarea jertfelor publice către zei ca 
dovadă a supunerii ostaşilor în faţa puterii lui, cei doi tineri ofițeri au fost 

singurii care nu s-au prezentat şi care nu au luat parte la festivitatea idolească. 
Impăratul, considerând fapta lor drept răzvrătire, a ordonat să fie aduşi în faţa 
lui şi a cerut furios să afle motivul nesupunerii lor. 


Serghie şi Vah i-au răspuns: 


Maximian a poruncit imediat destituirea lor din funcţii, descingerea de centuri, 
de însemnele demnităţii militare şi a poruncit să fie îmbrăcaţi în haine femeiești. 
Astfel îmbrăcaţi şi încărcaţi cu zale grele de fier la gât, i-au purtat pe mucenici 
prin oraş, ca să-i batjocorească. 


După aceea împăratul a dat ordin să fie conduşi Sfinţii din cetate în cetate până 
la malurile Eufratului, în oraşul Barbalissos [,, Barbalisso ” poartă astăzi numele 
de Balis şi se găseşte la o sută de kilometri distanţă de Aleppo. În opinia altora, 
este vorba de Arabuso (Afcim) din Capadocia. ], unde îşi avea reşedinţa Antioh, 
guvernatorul provinciei Asiei, cunoscut ca un judecător dur şi inuman. l-au adus 
în faţa lui, ca să-i judece, însă nici amenințările, nici linguşirile nu au putut să-i 
descurajeze pe tinerii sfinţi. 


Atunci l-au închis pe Serghie într-o celulă, iar pe prietenul său Vah au început 
să-l tortureze. L-au bătut cu bici din vine de bou cu o asemenea cruzime, încât 
Vah şi-a dat duhul, plin de bucurie că va face parte în sfârşit din ceata îngerilor 
şi a sfinților. 


In ziua următoare, l-au adus în fața guvernatorului din nou pe Serghie, care era 
mâhnit că se găsea încă în această lume deşartă, în timp ce prietenul lui se 
bucura deja de viaţa veşnică. 


La început, Antioh a încercat să-l facă pe Serghie să îşi schimbe credinţa, 1-a 
amintit de rangurile şi de puterea pe care o avea înainte şi apoi l-a ameninţat cu 
cele mai groaznice chinuri. Zadarnic efort! Împăratul, în acel moment, a ordonat 
ca Serghie să poarte încălțăminte căptuşită pe dinăuntru cu piroane de fier şi l-a 
silit să mărşăluiască astfel în faţa carului lui de luptă. Cincisprezece kilometri s- 
a chinuit alergând astfel sfântul până când au ajuns la fortăreaţa Celor patru 
turnuri (Cezareea-Sele). Bucuria lui de a participa şi el la dumnezeieştile patimi, 
l-a înălțat deasupra durerilor trupeşti. Bucuros, alerga repede, cântând laude lui 
Dumnezeu. Noaptea, a venit un înger şi i-a vindecat rănile, astfel încât în 

următoarea zi, tânărul s-a înfățişat, cu inima deschisă şi pregătit de noi chinuri, 
în faţa guvernatorului. 


Antioh a poruncit să i se taie capul la următorul popas, în Rasafa (Irak), situat la 
200 de kilometri est de Aleppo (Siria). Ajungând la locul execuţiei, Sfântul a 
cerut călăilor puţin timp şi s-a rugat fierbinte ca Dumnezeu să îi ierte pe 
prigonitori. Mai apoi, a înclinat el însuşi capul sub sabie şi sufletul său s-a 
înălţat, ca să-l întâlnescă pe Vah în Împărăţia Cerurilor. 


Locuitorii Shurei (Siria), satul în care a mărturisit Vah, au vrut să fure în ascuns 
trupul Sfântului Serghie, însă o flacără mare a ieşit din mormânt şi 1-a 
împiedicat. Au alergat atunci creştinii din Rasafa, au izgonit pe respectivii 
jefuitori şi au aşezat cinstitele moaşte într-un loc sigur. Mai târziu au construit 
deasupra mormântului Sfântului Serghie o biserică, aceasta devenind una din 
cele mai cinstite locuri de pelerinaj din întreaga Asie, aşa încât locul acela s-a 
numit Oraşul lui Serghie. Cinstitele moaşte ale acestor doi sfinți au fost 
împărţite şi răspândite în toată lumea creştină[ Săpături arheologice recente au 
adus la lumină ruinele a trei bazilici din spațiul Rusafei care, în secolul al IV- 
lea, a luat numele de Oraşul lui Serghie şi a continuat să reprezinte un loc 
important de pelerinaj chiar şi în timpul dominaţiei arabe. Oraşul a fost distrus 
în timpul invaziei tătarilor, în secolul al XIII-lea. Cinstitul cap al Sfântului 
Serghie este păzit în Sfânta Mănăstire Simonopetras, iar cinstitul cap al 
Sfântului Vah în Sfânta Mănăstire Vatoped din Muntele Athos. ]. 


Sursa: “NEoş Zvvacapioris rus 0OpOo66cov Exkinoiaş” (Noul sinaxar al 
Bisericii Ortodoxe), de Ieromonahul Macarie  Simonopetritul, editura 
Tv6roş (volumul al doilea — octombrie, pp. 79-82). 

Viaţa şi Acatistul Sfinţilor mari mucenici Serghie și Vah 


Viaţa și Acatistul 
Sfinţilor Mari Mucenici 


SERGHIE ȘI VAH 


Editura Institutului Biblic și de Misiune Ortodoxă 


COLECȚIA ACATISTE ȘI VIEŢI DE SFINȚI 


La Editura Institutului Biblic şi de Misiune Ortodoxă a Patriarhiei Române a 
apărut, cu binecuvântarea Preafericitului Părinte Daniel, patriarhul Bisericii 
Ortodoxe Române, lucrarea Viaţa şi Acatistul Sfinților mari mucenici Serghie şi 
Vah, în noua colecţie de „Acatiste şi Vieţi de Sfinți”, după cum ne-a precizat 
Dragoş Vlădescu, secretar general Editurile Patriarhiei Române. 


SR ae 3 


Sfinţii Serghie și Vah au trăit pe vremea împăratului Maximian (286-305), de 
neam fiind romani şi dregători de frunte în armata împărăției. Ei se bucurau de 

mare cinste în faţa împăratului pentru priceperea şi vitejia lor în războaie, 
precum şi pentru credincioşia lor în slujiri. În taină, însă, ei erau creştini, 
crezând în Domnul nostru lisus Hristos şi sârguindu-se să-l placă Lui, prin viaţa 
lor cea sfântă. 


Deci, pârâţi fiind că se închină lui Hristos şi că se leapădă de cinstirea zeilor, au 
fost poftiți de împărat să aducă, împreună cu dânsul, jertfă în templul lui Zeus. 
Dar, când a intrat împăratul, robii lui Hristos Serghie și Vah au rămas afară şi n- 
au intrat cu el. Văzând aceasta, împăratul a poruncit slujitorilor să-i aducă în 
templu cu sila și le-a dat poruncă să se închine idolilor. 


Dar ei, nevrând să facă aceasta, au zis împăratului: „Avem un Dumnezeu în cer, 
nemincinos, adevărat şi viu. El nu este nesimţitor ca idolii voştri; noi Aceluia ne 
închinăm”. 


Deci, nevrând ei să lepede dreapta credinţă, li s-au luat toate însemnele dre- 
gătoriei lor şi podoabele cele de preţ, îmbrăcându-i în haine femeiești, fiind 
purtați în lanţuri pe ulițele cetăţii, în semn de batjocură. Au fost trimişi apoi la 
dregătorul Antioh, în cetatea Varvalisos din Siria și acolo, fiind bătuţi aproape 
de moarte, Sfântul Vah şi-a dat sufletul său Domnului, din pricina bătăi, iar 
Sfântului Serghie i sa pus încălțăminte de fier având cuie în tălpi şi a fost purtat 
până la cetatea Resafa, unde i s-a tăiat capul, după ce a îndurat multe chinuri, 
dar nu şi-a lepădat credinţa. 


Cinstitele lor trupuri au fost îngropate de creştini. 
Prin rânduiala lui Dumnezeu, capetele acestor sfinți mucenici se află astăzi la 


Mitropolia din Craiova, aduse de la Curtea de Argeș, iar părticele din moaştele 
lor se găsesc şi la biserica Palatului Cotroceni din București. 

PE cei ce nu au fost fraţi 


după trup, pe aceștia harul 
dumnezeiesc a cugeta frățește 
până la sânge i-a făcut, pe 
Serghie și Vah, cinstita și cre- 
dincioasa doime; fără de arme 
și fără de haine în locul ne- 
voinţei pe vrăjmașul l-au biruit, 
iar acum se roagă neîncetat 
pentru sufletele noastre. 


Troparul Sfinţilor Mari Mucenici 
Serghie și Vah 


www.editurapatriarhiei.ro 
ISBN 978-973-616-220-6 

Arhid. Ştefan Sfarghie - Sinaxar - Sfinţii mari mucenici Serghie şi Vah; 
Sfinţii mucenici Iulian preotul, Chesarie diaconul şi Polihronie 


Aceşti sfinți au trăit pe vremea împăratului Maximian (286-305), romani de 
neam şi dregători de frunte în armata împărăției. Ei se bucurau de mare cinste în 
fața împăratului pentru vitejia şi priceperea lor. În taină, însă, ei erau creştini, 
sârguindu-se să-l placă Domnului prin viaţa lor sfântă. 


Deci, fiind pârâţi că se închină Mântuitorului Hristos, au fost poftiţi de împărat 
să aducă împreună cu el jertfă lui Zeus. Când a intrat împăratul în capişte, 
ostaşii Serghie şi Vah au rămas afară. Văzând acestea, Maximian 1-a băgat cu 
forţa acolo şi le-a poruncit să se închine idolului. Ei nu au făcut aceasta, ci L-au 
mărturisit pe Hristos ca fiind Dumnezeu adevărat, nemincinos şi viu. Nevrând 
să lepede dreapta credinţă li s-au luat hainele şi podoabele de preţ şi fiind îmbră- 
caţi în haine femeiești au fost purtaţi prin cetate, în semn de batjocură. 


Apoi au fost trimişi în Antiohia Siriei şi acolo, fiind bătuţi cumplit, Sfântul Vah 
şi-a dat sufletul în mâinile Domnului. Sfântului Serghie i s-a tăiat capul după ce 
a îndurat multe chinuri. 


Capetele lor se află la Mitropolia din Craiova, aduse acolo de la Curtea de 
Argeş. 

Tot astăzi, Biserica face pomenirea Sfinţilor mucenici Iulian preotul, Chesarie 
diaconul şi Polihronie. 


Sfinţii mucenici Iulian preotul şi Chesarie diaconul au suferit moarte martirică 
în timpul împăratului Dioclețian (284-305). 


Diaconul Chesarie a refuzat să aducă jertfă zeului Apollo şi, prin rugăciunile 
sale, s-a dărâmat templul zeului. Atunci, consulul Leontie a crezut în Hristos și 
s-a botezat, fiind împărtăşit de către preotul Iulian. 


Preotul Iulian şi diaconul Chesarie au fost aruncaţi în mare la porunca condu- 
cătorului Luxorie, primind astfel cununa muceniciei. 


Sfântul mucenic Polihronie (sec. IV) a fost fiul unui plugar pe nume Vardanie. 
Fiind hirotonit diacon şi apoi preot, a suferit moarte martirică în timp ce slujea 
Sfânta Liturghie, în vremea persecuției ariene, după moartea împăratului Con- 
stantin cel mare (306-337). 

lulian Dumitraşcu - Calendar Ortodox - Sfinţii mari mucenici Serghie și 
Vah; Sfinţii mucenici Iulian, preotul şi Chesarie diaconul și Polihronie; 
Duminica a 20-a după Rusalii (Invierea fiului văduvei din Nain) 


Biserica Ortodoxă sărbătoreşte astăzi pe Sfinții mari mucenici Serghie şi Vah, 
Sfinții mucenici lulian preotul şi Chesarie diaconul (ţ 303-305), Sfântul 
mucenic Polihronie (sec. IV). 


Sfinții Serghie şi Vah au trăit pe vremea împăratului Maximian (286-305), de 
neam fiind romani şi dregători de frunte în armata împărăției. Ei se bucurau de 
mare cinste în faţa împăratului pentru priceperea şi vitejia lor în războaie, 
precum şi pentru credincioşia lor în slujiri. În taină, însă, ei erau creştini, 
crezând în Domnul nostru lisus Hristos şi sârguindu-se să-l placă Lui, prin viaţa 
lor cea sfântă. 


Deci, pârâţi fiind că se închină lui Hristos şi că se leapădă de cinstirea zeilor, au 
fost poftiţi de împărat să aducă, împreună cu dânsul, jertfă în templul lui Zeus. 
Dar, când a intrat împăratul, robii lui Hristos Serghie şi Vah au rămas afară şi n- 
au intrat cu el. 


Văzând aceasta, împăratul a poruncit slujitorilor să-i aducă în templu cu sila şi 
le-a dat poruncă să se închine idolilor. Dar ei, nevrând să facă aceasta, au zis 

împăratului: „Avem un Dumnezeu în cer, nemincinos, adevărat şi viu. El nu este 
nesimţitor ca idolii voştri; noi Aceluia ne închinăm”. 


Deci, nevrând ei să lepede dreapta credinţă, li s-au luat toate însemnele dre- 
gătoriei lor şi podoabele cele de preţ, îmbrăcându-i în haine femeiești, fiind 
purtaţi în lanţuri pe ulițele cetăţii, în semn de batjocură. 


Au fost trimişi apoi la dregătorul Antioh, în cetatea Varvalisos din Siria şi acolo, 
fuind bătuţi aproape de moarte, Sfântul Vah şi-a dat sufletul său Domnului, din 
pricina bătăi, iar Sfântului Serghie i s-a pus încălțăminte de fier având cuie în 
tălpi şi a fost purtat până la cetatea Resafa, unde i s-a tăiat capul, după ce a 
îndurat multe chinuri, dar nu şi-a lepădat credinţa. 


Cinstitele lor trupuri au fost îngropate de creştini. Prin rânduiala lui Dumnezeu, 
capetele acestor Sfinţi mucenici se află astăzi la Mitropolia din Craiova, aduse 
de la Curtea de Argeş, iar părticele din moaştele lor se găsesc şi la biserica 
Palatului Cotroceni din Bucureşti. 


SR 3% 3 


Sfinții mucenici Iulian, preotul şi Chesarie, diaconul ( 303-305) au suferit 
moarte martirică în timpul împăratului Dioclețian. 


Diaconul Chesarie a refuzat să aducă jertfă zeului Apollo şi prin rugăciunile sale 
s-a dărâmat templul zeului. 


Atunci, consulul Leontie a crezut în Hristos şi s-a botezat, fiind împărtăşit de 
către preotul Iulian. 


Conducătorul Luxorie a aruncat în mare pe preotul Iulian şi pe diaconul 
Chesarie, trecând astfel la Domnul. 


SR aie de 


Sfântul mucenic Polihronie (sec. IV) A fost fiul unui plugar pe nume Vardanie 
din Ganifavita. Fiind hirotonit diacon şi apoi preot, a suferit moarte martirică în 
timp ce slujea Sfânta Liturghie, în timpul persecuției ariene după moartea 
împăratului Constantin cel mare. 

Proloagele din 7 octombrie 


Luna octombrie în 7 zile: pomenirea Sfinţilor mari mucenici Serghie şi Vah 
(303 - 305). 


Aceştia au fost pe vremea lui Maximian (286-305), romani de neam şi dregători 
de frunte în armata împărăției. Şi erau în cinste mare la împăratul pentru 
priceperea şi vitejia lor în războaie precum şi pentru credinţa lor în slujbe. În 
taină, însă, ei erau creştini, crezând în Domnul nostru lisus Hristos şi sârguindu- 
se să-l placă Lui, prin viaţa lor cea sfântă. 


Deci, pârâţi fiind că se închină lui Hristos şi se leapădă de cinstirea zeilor, au 
fost poftiți de împărat să aducă, împreună cu dânsul, jertfă în capiştea lui Zeus. 
Şi toţi priveau să vadă: vor intra, oare, în capişte, împreună cu împăratul, iubiții 
lui Serghie şi Vah? Deci, când a intrat împăratul, robii lui Hristos Serghie şi 

Vah au rămas afară şi n-au intrat cu el. Aceasta văzând, împăratul a poruncit 
slujitorilor să-i aducă cu sila în capişte şi le-a dat poruncă să se închine idolilor. 


Iar ei, nevrând să facă aceasta, au zis împăratului: "Avem un Dumnezeu în cer, 
nemincinos, adevărat şi viu. El nu este nesimţitor ca idolii voştri, noi Aceluia ne 
închinăm." 


Deci, nevoind ei să lepede dreapta credinţă, li se luară toate hainele şi podoabele 
cele de preţ, îmbrăcându-i în veşminte femeiești, şi-i purtară în lanţuri pe ulițele 
cetăţii, în semn de batjocură. 


Au fost trimişi apoi tocmai în Antiohia Siriei şi acolo, fiind bătuţi de moarte, 
Sfântul Vah şi-a dat Domnului sufletul său, din pricina bătăi, iar Sfântul 
Serghie, după ce a îndurat multe chinuri şi nu şi-a lepădat credinţa, i s-a tăiat 
capul. 


Printr-o ascunsă rânduială, capetele acestor sfinți mucenici se află astăzi, la 
mitropolia din Craiova, aduse de la Argeş. 


Dumnezeului nostru, slavă! 


Intru această zi, cuvânt despre argintarul care cu rugâciune, a făcut a se 
mişca muntele şi a se arunca în râul Nilului. 


În Alexandria Egiptului era un argintar slăvit foarte în toată cetatea aceea, 
pentru meşteşugul mâinilor lui. La acesta a venit o femeie, rugându-l pe el să-i 
facă o podoabă pe cap, spre înfrumusețarea trupului ei. Şi, făcându-se între 
dânşii întrebare şi vorbă, a început femeia a grăi cele necuviincioase, spre 
desfrânare şi tulbura pe argintar cu gânduri asupra ei. 


Și, întrucât s-a făcut drăcească robie spre păcat, şi-a adus aminte argintarul de 
cuvântul Evangheliei, mai înainte de a se porni spre păcat, la acel loc ce zice: 
"De te sminteşte pe tine mâna ta cea dreaptă, tai-o pe ea, sau ochiul, scoate-l pe 
el. Că mai bine îţi este ţie cu un mădular ciung să intri întru Împărăţia Cerului 
decât, întregi mădulare având, să fii aruncat în iazul cel de foc." 


Şi, căutând spre femeie i-a zis: "Îndepărtează-te puţin de mine, că vreau să fac 
cele poruncite nouă." Şi scoţându-şi cuțitul, s-a lovit pe sine în ochiul drept şi a 
zis: "Vezi, Doamne, că păzitor poruncii Tale sunt. Că dacă îmi va trebui cândva 
ajutor de la Tine, să nu te depărtezi de la robul tău." 


Și, văzând femeia fapta făurarului, a fugit de frică şi s-a dus la casa sa, prin rana 
făurarului mântuindu-se de păcat. 

Cel ce stăpânea Alexandria atunci, era un prigonitor cumplit asupra creştinilor. 
Căci, cu îngăduirea lui Dumnezeu, turcii stăpâneau Egiptul şi în tot chipul îi 
chinuiau pe creştini, poruncindu-le lor să se lepede de Hristos şi să primească 
credinţa lor. Deci, aşa a socotit acel rău stăpânitor: a chemat pe episcopul, care 
era învățătorul creştinilor, şi i-a zis lui: "Ascultă, o, episcope, între cuvintele 
Hristosului tău, s-au zis şi acestea: "De aveţi dreapta credinţă în voi şi în Mine, 
veţi zice muntelui acestuia ridică-te, de te aruncă în mare; şi va fi vouă". lată, 
dar, este aici muntele, cel de toţi văzut lângă cetatea aceasta, al cărui nume este 
Adar. Deci, acum, de este Dumnezeu acel Hristos, Căruia voi Îi slujiți, şi, 
credinţa pe care voi o ţineţi, o socotiți a fi mai bună decât toate, ieşiţi la muntele 
Adar şi ziceţi cuvântul Domnului Dumnezeului vostru; şi de vă va asculta pe voi 
şi se va arunca în râul Nilului, atunci, în slobozenie veți fi şi veţi sluji lui Hristos 
al vostru şi, afară de aceasta, încă şi noi vom crede, iar de nu, apoi toată bogăţia 
creştinească se va lua la visteria împărătească, iar voi toți veţi curăţi gunoaiele 
din cetatea aceasta". 


Atunci, episcopul, a răspuns: "Cuvântul pe care l-ai grăit covârşeşte cu totul 
neputinţa noastră. Însă nu pentru noi, că toţi suntem nevrednici de un lucru ca 
acesta, ci pentru hulirile tale, pe care le grăieşti asupra Domnului nostru lisus 
Hristos, lasă-ne nouă opt zile ca să ne rugăm Domnului şi credem că nu ne va 
trece cu vederea, pentru rugăciunile robilor Săi. Că scris este, că voia celor ce se 
tem de EI o va face şi rugăciunea lor o va auzi şi-i va mântui pe dânşii (Ps. 144, 
19), că au nădăjduit spre Dânsul." 


Acestea auzindu-le, barbarul cel fără lege a râs, zicând: "Eu am socotit că veţi 
arăta tulburare şi o parte din averea voastră o veţi da la visteria împărătească, 
dar voi îndrăzniți lucrul acesta, pe care nici Mahomed al nostru nu-l poate face, 
el care este solul lui Dumnezeu şi în care cred toţi arabii şi 1 se închină." Şi i-a 
slobozit pe ei cu mânie, scriind zilele cele hotărâte pe care le-au cerut. 


lar episcopul, adunând pe toţi creştinii din cetăţi şi din toate hotarele, până la 
trei mii de bărbaţi, afară de femei şi de copii, le-a vestit lor încercarea cea cu rău 
meşteşug a stăpânitorului prigonitor, precum că a poftit nu numai averea, ci şi 
viaţa tuturor creştinilor voieşte să o risipească. Şi, spunându-le lor şi cele despre 
munte degrabă le-a poruncit lor să se întristeze şi toţi împreună să se roage şi 
privegheri de toată noaptea să facă înaintea lui Dumnezeu. 

Deci, s-a apropiat de episcop femeia aceea şi i-a spus lui de făurarul cel mai sus 
zis, mărturisindu-şi lui cea mai înainte pomenită a ei ispitire şi credinţa cea tare 
în Hristos a aceluia, că, adică, nu s-a lăsat înşelat de cuvintele ei cele desfrânate 
şi înşelătoare şi nu s-a cruțat pe sine, ci ochiul său cel drept şi-a scos. 


Acestea auzindu-le, episcopul s-a minunat şi nu l-a aflat pe el cu cei ce veniseră 
la sobor şi a trimis după dânsul, la casa în care trăia. Deci, venind el, i-a zis lui 

episcopul: "Frate, o ispită mare a venit asupra noastră de la cei ce ne urăsc pe 
noi." ŞI 1-a spus lui pe rând toată încercarea prigonitorului. 


lar el a zis: "Stăpâne, noi datori suntem să ne rugăm, că la oameni aceasta este 
cu neputinţă, dar la Dumnezeu toate sunt cu putinţă." 


Deci, a treia zi, s-au suit la muntele Adar şi l-au înconjurat pe el de trei ori, 
purtând cruci. Şi, stând ei în preajma muntelui, a chemat episcopul pe acel mai 
înainte zis făurar şi i-a zis lui: "O, fiule, acum ţi se cade ţie să arăţi puterea 
credinţei tale, ca să se ruşineze prigonitorul cel ce se lăuda cu idolii săi, ca să 
întărească stâlpu Bisericii lui Hristos şi să se potolească tânguirea creştinilor. 


Atunci, plecându-se făurarul înaintea episcopului, s-a apropiat de munte şi s-a 
rugat lui Dumnezeu, zicând: "Doamne lisuse Hristoase Dumnezeul nostru, 
ascultă rugăciunea robilor Tăi, şi nu da pierzării turma Ta, în mâinile 
vrăjmaşilor Tăi care ne urăsc pe noi, zicând: "Unde este Dumnezeul vostru?" 
"Tu eşti Dumnezeul nostru, Care ai poruncit apostolilor Tăi, zicând: "De aveţi 
credința ca un grăunte de muştar, nu vă îndoiți a zice muntelui acestuia, 
"Ridică-te şi te aruncă în mare, şi va fi vouă." Şi, acum nu pentru noi, Doamne, 
nici nouă, ci numelui Tău celui sfânt dă-i slavă." 


Și acestea zicând el, s-a cutremurat locul şi s-a mişcat muntele şi au căzut cu 
faţa la pământ toţi oamenii şi s-a făcut mult țipăt în cetate, că se sfărâmau 
palatele şi cădeau zidurile. 


Și au ieşit oamenii şi au văzut minunea cea înfricoşătoare, cum muntele se 
ducea de la locul său în râul Nilului şi toți, căzând, se rugau creştinilor să 
potolească muntele din mersul său, ca să nu se strice palatele şi cealaltă parte a 
cetăţii. 


ŞI răspunzând episcopul a zis: "Nu, fraților, nu s-ar cuveni. Că nu este lucrul 
nostru, ci a voastră voire, ca să ne îngreuiaţi pe noi cu certările voastre. Dar, în 
încercarea noastră, ne-a cercetat pe noi Domnul. Şi, iată, se apropie muntele de 
râul Nilului". 


Și atunci au făgăduit toți că se vor boteza. Deci, s-a rugat episcopul lui 
Dumnezeu şi a stătut muntele şi a încetat cutremurul pământului. Și mulți 
barbari au crezut în Sfânta Treime şi s-au botezat. 


Iar cei necredincioşi au dat legământ în scris că, de atunci şi până în veac, să nu 
facă prigoană creştinilor, ca ei să poată trăi în credinţa lui Hristos. ŞI s-au scris 
acestea spre folosul creştinilor precum că celui ce crede, 1 se dau de la 

Dumnezeu toate cererile, dând har credincioşilor întru slava Lui: a Tatălui şi a 
Fiului şi a Sfântului Duh, acum şi pururea şi în vecii vecilor. Amin. 


Întru această zi, cuvânt din viaţa Sfântului Antioh, despre beţie. 


Beţia este mai rea decât lăcomia şi este defăimată foarte de Sfintele Cărţi, că 
primit lucru este a se îndreptăţi cineva cu beţia, precum se şi laudă cei fără de 
minte, de vreme ce cu încetul se îmbolnăvesc şi sărăcesc. 


Deci, bun lucru este a bea puţin, pentru slăbiciunea trupească. Că, precum 
pământul, la vreme fiind adăpat, creşte curată sămânţa cea semănată într-însul şi 
cu dobândă, iar pământul cel plin de multă grăsime, creşte numai buruieni şi 
scaieți, aşa şi multa băutură pe cei fără de minte îi duce spre ocară, iar pe 
înţelepţi, spre plângere. Că a zis Scriptura lui Dumnezeu: "Noe a fost un bărbat 
drept, dar, îmbătându-se, zăcea gol, şi s-a batjocorit de Ham cel fără de minte, 
iar de fiii cei înţelepţi s-a acoperit." 
Să fugim, deci, fraţilor, de dracul beţiei, ca să nu fim batjocoriţi de el, ci mai 
vârtos să ne trezim şi să ne întărim, ca să fie întreg omul cel dinlăuntru, precum 
şi la 
= Pilde ne învaţă Scriptura, zicând: "Să nu fii băutor de vin, că tot beţivul 
sărac va fi." 
= Și iarăşi zice: "Pentru cine sunt suspinele, pentru cine văicărelile, pentru 
cine gâlcevile, pentru cine plânsetele, pentru cine rănile fără pricină, 
pentru cine Sunt ochii întristaţi? Pentru cei ce zăbovesc pe lângă vin” 
(Pilde 23, 29-30). 
=> Și a mai zis: "La vin nu te îmbărbăta, că pe mulți i-a pierdut beţia.” 
= Și iarăşi: "Nu folosesc celui fără de minte mâncarea şi băutura, că 
nebunie şi ocară este beţia. Și tot cel ce se amestecă cu dânsa, nu va fi 
înțelept." 
= Iar Isaia, ocărând pe cei beţi, le zice: "Vai de cei ce dis de dimineaţă 
aleargă după băutura îmbătătoare, vai de cei ce până seara târziu se 
înfierbântă cu vin!" (Is. 5,11). 
= Iar loil le-a zis: "Deşteptaţi-vă, beţivilor, şi plângeți. Și voi, băutorilor de 
vin, tânguiți-vă pentru vinul cel nou, căci vi s-a luat de la gură. (loil, 1,5) 


Cu adevărat, dar, a necredincioşilor şi a oamenilor celor nebotezaţi le este 
veselia din beţie, precum a zis şi lov, rugându-se pentru oarecine: "Să rătăcească 
ca nişte beţivi. lar, cei ce voiesc a vieţui cu cinste şi cu curăţenie, de aceasta să 
se lase şi pe calea cea dreaptă, fără poticnire, să meargă." 

Și să ascultați pe apostolul care zice: "Nu va îmbătaţi de vin, întru care nu este 
mântuire." Şi iarăşi: "Beţivii nu vor moşteni împărăția lui Dumnezeu." Şi încă a 
mai zis: "Că toate vătămările, cele cu chip de ruşine, din beţie se fac." 


Pentru aceasta, nu fiți nebuni, ci cunoaşteţi care este voia lui Dumnezeu. Că 
Însuşi Domnul nostru Iisus Hristos ne-a poruncit tuturor, zicând: "Luaţi seama 
la voi înşivă să nu se îngreuneze inimile voastre de mâncare şi de băutură şi de 
grijile vieţii."(Luca, 21,34). 

Sfântul Nicolae Velimirovici - Proloagele de la Ohrida - Pomenirea 
Sfinţilor mucenici Serghie şi Vah 


Aceşti sfinți şi minunaţi mucenici, eroi ai credinţei creştine, au fost la început 
mari nobili de la curtea împăratului Maximian. Împăratul însuși îi cinstea foarte 
mult pentru vitejia, înţelepciunea şi loialitatea lor. Când a auzit însă că marii 
Serghie şi Vah sunt creştini, iubirea lui pentru ei s-a prefăcut în ură. 


La o mare festivitate idolească împăratul le-a cerut să vină şi să jertfească 
idolilor împreună cu el, dar Serghie şi Vah au refuzat aceasta pe faţă, înaintea 
întregii curți. 


Negru de ură şi de furie, împăratul a poruncit atunci pe loc devestirea lor de 
însemnele demnităţii lor militare: centura, mantia, inelul cu pecete au fost 
smulse de pe ei şi în loc au fost îmbrăcaţi în haine de femeie, împăratul a 
poruncit ferecarea lor cu zgarde de fier şi aşa au fost purtaţi precum animalele în 
toată cetatea, ca să râdă vulgul [poporul] de ei. 


Ei au fost după aceea trimişi la Antioh, guvernatorul Asiei, spre a fi torturați. 
Antioh dobândise acel rang prin mijlocirea lui Serghie şi Vah, căci ei îl 
recomandaseră împăratului. Antioh i-a implorat să se lepede de Hristos şi să îşi 
salveze vieţile de la schingiuiri şi moarte de ruşine, dar 


Antioh I-a aruncat pe Serghie în închisoare şi a poruncit mai întâi chinuirea lui 
Vah. Slugile lui l-au biciuit pe rând, până când au zdrobit cu totul trupul 
mucenicului. Sfântul suflet al lui Vah a ieşit astfel din trupul lui sfărâmat şi a 
fost dus pe aripi de îngeri la Domnul.Sfântul Vah a luat mucenicia în cetatea 
Barbalissos. 

Apoi a fost scos din închisoare Sfântul Serghie, căruia 1 s-au pus în picioare 
încălțăminte de fier, căptuşite pe dinăuntru cu cuie. El a fost silit să mărşă- 
luiască astfel până la cetatea Rozapha, din Siria şi acolo 1 s-a tăiat capul. Su- 
fletul lui s-a înălţat la ceruri unde a fost întâmpinat de prietenul lui, Vah. 


Ei împreună au primit cununile neveştejite ale muceniciei, din Sfintele Mâini 
ale împăratului Hristos, Mântuitorul şi Domnul. 


Aceşti doi minunaţi prieteni şi cavaleri ai credinţei au luat mucenicia cam pe la 
anul 303. 


("în Mineiele de până acum, aceştia aveau slujba sfinţilor de rând (cu stihirile 
pe 6). Dar întrucât părţi din sfintele lor moaşte - şi anume sfintele lor capete - 
se află la noi în țară, fiind păstrate mai înainte la Mânăstirea lui Neagoe de la 
Curtea de Argeş, iar acum în Catedrala Sfintei Mitropolii a Olteniei din 
Craiova, s-a pus acum slujba lor cu priveghere şi polieleu..." - din Mineiul pe 
Octombrie (Bucureşti: Ed. Inst.Bibi. şi de Misiune al B.O.R., 2004, p. 92).) 

Cântare de laudă la Sfinţii mucenici Serghie şi Vah 


Împărăteşti bărbaţi, Serghie şi Vah, 
Pe împăratul slujit-au, dar nu cel pământesc; 
Ci pe lisus Nemuritorul, Domnul Slavei. 


Regele de ţărână batjocoritu-i-a pe ei, 
Smulgându-le centurile regale, 

Dar Hristos Domnul mult mai minunat i-a încins, 
îimbrăcându-i în mantia nestricăcioasă a nemuririi. 


Împăratul inelele lor din degete li le-a smuls, 
Dar Domnul mai Slăvite pe mâna lor a pus, 
Unindu-le sufletele cu Sine. 


Împăratul de lut de la curtea lui i-a izgonist, 
Dar Domnul Nemuritor i-a primit cu fast la Curțile Slavei. 


Țărâna Schinguit-a pe aceşti cavaleri ai lui Hristos, 
Cu schingiuri bestiale. Dar Raiul 
Odihnitu-i-a pe ei întru locaşurile desfătării. 


Pururea ce e putred pe neprihănit prigoneşte, 
Iar cel rău urăşte pe cel ce este bun. 

Dar Vahus şi cu Serghie Sfinţii 
Pe ţărână ţarinii au dat-o, în pământ. 
Ale lor suflete cu bucurie zburat-au la cer. 


Deşi surghiuniți de pământescul rege, 

Ei pe pământeni luminează de sus chiar şi-acum. 
Ei cu mucenicia biruit-au răutatea, 

Și murind pentru Cruce s-au prea slăvit. 


Biruind întunericul pe a mântuirii cale, 
Ei luminează calea pe care să urmăm şi noi. 

Pr. Ciprian Apetrei - Sinaxarul: Sfinţii Serghie şi Vah, mucenicii ocrotitori 
ai Craiovei 


Biserica ortodoxă îi pomeneşte astăzi pe Sfinții mari mucenici Serghie şi Vah, 
pe Sfinţii mucenici Iulian, preotul şi Chesarie, diaconul, pe Sfântul mucenic 
Polihronie şi pe Sfinţii cuvioşi Serghie, Leontie, consulul, Ioan, pustnicul şi 
Martinian. 


Sfinții mari mucenici Serghie şi Vah erau senatori romani, apropiaţi ai împă- 
ratului păgân Maximian (285 - 305). Aceştia erau creştini în ascuns, de teama 
împăratului. La sărbătoarea păgână închinată zeului Jupiter, Maximian 
împreună cu cei de la curtea imperială au adus jertfă zeului, însă Sfinţii Serghie 
şi Vah au refuzat. Recunoscând că sunt creştini, au fost trimişi de către împărat 
la conducătorul oraşului Refasa din Siria, pe nume Antioch, cu menţiunea că, 
dacă vor aduce jertfă idolilor, vor scăpa de chinuri şi îşi vor primi funcţiile 
înapoi. 


Sfântul Vah a fost bătut de către ostaşi până când a trecut la Domnul, iar 
Serghie a fost încălţat cu încălțăminte de fier şi a fost dus până în oraşul Tetra- 
piraghia înaintea caretei lui Antioch, însă peste noapte îngerul Domnului i-a 
tămăduit rănile. Ajungând în cetatea Sur a fost supus supliciilor şi a fost omorât 
prin decapitare. 


In anul 431, episcopul Alexandru al leropolei a ridicat o biserică în cinstea lor, 
astăzi cea mai veche biserică din Cairo, lăcaş în care se află moaştele Sfinţilor 

mucenici. O parte din moaştele Sfinților Serghie şi Vah se află în Catedrala 
mitropolitană "Sfântul Dumitru" din Craiova din data de 25 octombrie 1949. 
Capetele celor doi Sfinţi au fost aduse în ţara noastră de către Sfântul Neagoe 
Basarab, domnitorul Ţării Româneşti şi depuse la Mănăstirea Curtea de Argeş. 
Raclele sfintelor moaşte au fost făcute din porunca arhierească a episcopului 
Iosif de Argeş, cu sprijinul creştinilor binevoitori din oraşul Piteşti, în anul 
1867, ca semn de recunoştinţă pentru binefacerile primite prin ale lor sfinte 
rugăciuni. 


În anul 1949, la 25 octombrie, prin hotărârea Sfântului Sinod al Biserici 
Ortodoxe Române, sfintele moaşte au fost aduse la Craiova şi depuse în 
Catedrala mitropolitană "Sfântul Dumitru" din Craiova, în timpul Înalt Prea- 
sfințitului Firmuhan, mitropolitul Olteniei. 


Sfinţii Mucenici Iulian, preotul şi Chesarie, diaconul 


Au suferit moarte martirică în timpul împăratului Dioclețian. Diaconul Chesarie 
a refuzat să aducă jertfă zeului Apollo şi prin rugăciunile sale s-a dărâmat 
templul zeului. Atunci, consulul Leontie a crezut în Hristos şi s-a botezat, fiind 
împărtăşit de către preotul Iulian. Conducătorul Luxorie i-a aruncat în mare pe 
preotul Iulian şi pe diaconul Chesarie, trecând astfel la Domnul. 


Sfântul mucenic Polihronie 
A fost fiul unui plugar pe nume Vardanie din Ganifavita. Fiind hirotonit diacon 


şi apoi preot, a suferit moarte martirică în timp ce slujea Sfânta Liturghie, în 
timpul persecuției ariene după moartea împăratului Constantin cel mare. 

Procesiune cu moaştele Sfinţilor mucenici Serghie şi Vah la Catedrala 
mitropolitană din Craiova 


Ca la fiecare început de brumar, Sfinții mari mucenici Serghie şi Vah vor fi 
sărbătoriţi şi anul acesta în mod deosebit la Catedrala mitropolitană "Sfântul 
mare mucenic Dimitrie, izvorâtorul de mir” din Craiova, unde se află spre 
cinstire şi închinare o parte din sfintele lor moaşte. 


Moaştele Sfinților mari mucenici Serghie şi Vah au fost aduse în ţara noastră de 
către domnitorul Neagoe Basarab şi depuse la Mânăstirea Curtea de Argeş. 


În anul 1949, la 25 octombrie, prin porunca Sfântului Sinod al Bisericii 
Ortodoxe Române, sfintele moaşte au fost aduse la Catedrala mitropolitană 
“Sfântul mare mucenic Dumitrie” din Craiova, în timpul păstoririi vrednicului 
de pomenire mitropolit Firmilian al Olteniei. 


e PP XP 3 IE A PP IE IP 3 3 E E E IE 5 3 e E E 30 IP IE E E XX 
PP XP 3 5 e PP E IP 3 3 e E E 30 3 IE e E E ID 3 IE E E XX 


Tir dr de dr De dr dr de dr dr dr dr de de de dr dr dr dr de A dr A 


Ar de Dr De Dr De dr De De e De e De De de De de De de Dr de Ar de fr ră 


e PX IP 3 E PP IE IP 3 3 E E E IE 5 IE E E E 3 IP IE E E XX 


7 octombrie: Sfinţii mucenici Serghie şi Vah 


Pe 7 octombrie, Biserica Ortodoxă îi prăznuieşte pe Sfinţii mucenici Serghie şi 
Vah, ale căror Sfinte moaşte se află în Catedrala Mitropolitană Sfântul mare 
mucenic Dimitrie, izvorâtorul de mir din Craiova. 


Sfinţii mucenici Serghie şi Vah au trăit la Roma pe vremea împărăției lui 
Maximian (către anul 296). Serghie era primicer din şcoala centiliilor, iar Vah 
era secundicer din aceeaşi şcoală. Deci, învăţându-se şi urmând din început 
credinţei creştinilor, şi dumnezeieştilor Scripturi, şi fiind pârâţi la împăratul, în 
siliră să facă împreună cu dânsul jertfă de idoli; şi ei neprimind nicidecum 
aceasta, i-au descins de brâie şi le-au luat portul cel de podoabă, ce purtau 
împrejurul grumajilor, şi i-au îmbrăcat cu port femeiesc, şi i-au dus în mijlocul 
târgului, ca să-i ocărască, încărcaţi de lanţuri. 


Apoi au fost trimişi la guvernatorul Antioh - un dregător cu deosebire crud - în 
cetatea Barbalison pe Eufrat. Aici apropiindu-se, din arătare îngerească s-au 
umplut de îndrăzneală şi de putere dumnezeiască, şi întâi Vah fiind bătut cu 
vine de bou crude multă vreme, şi-a dat duhul în aceste chinuri. lar lui Serghie 
făcându-i-se strânsori în multe chipuri, şi băgându-i în picioare încălțăminte de 
fier, şi silindu-l să alerge departe, după aceea băgându-l în temniţă, şi iarăşi 
pironindu-se cu aceleaşi răni de încălțăminte, 1 s-a tăiat capul. (Sinaxar, 7 
octombrie) 


Catedrala mitropolitană „Sfântul mucenic Dumitru” din Craiova găzduieşte 
moaştele Sfinţilor Serghie şi Vah din 25 octombrie 1949. 


Capetele celor doi sfinți au fost aduse în ţara noastră de către Sfântul Neagoe 
Basarab, domnitorul Țării Româneşti şi depuse la Mănăstirea Curtea de Argeş. 
Raclele sfintelor moaşte au fost făcute din porunca arhierească a episcopului 
losif de Argeş, cu sprijinul creştinilor binevoitori din oraşul Piteşti, în anul 
1867, ca semn de recunoştinţă pentru binefacerile primite prin ale lor sfinte 
rugăciuni. 

În anul 1949, la 25 octombrie, prin hotărârea Sfântului Sinod al Bisericii 
Ortodoxe Române, sfintele moaşte au fost aduse la Craiova şi depuse în 
Catedrala mitropolitană „Sfântul Dumitru“ din Craiova, în timpul Înalt- 
preasfinţitului Firmilian, mitropolitul Olteniei. 

Pr. Sever Negrescu - Viaţă adevărată, simţitoare, nemicinoasă şi vie 


Sfinţii Serghie şi Vah, mai înainte de a primi cununa muceniciei, nevrând să 
lepede dreapta credinţă, au fost dezbrăcaţi de hainele bărbăteşti, îmbrăcaţi în 
veşminte femeiești şi purtaţi astfel pe ulițele cetății, ca semn de batjocură. 
Printr-o rânduială doar de Dumnezeu ştiută, moaştele Sfinţilor Serghie şi Vah se 
află astăzi în Catedrala mitropolitană „Sfântul Dumitru” din Craiova. 


SR aie 3 


Persecuţiile împotriva creştinilor, în primele trei secole, au dus la definirea vieţii 
ecleziale ca mod clar de existenţă propus posterităţii de către mucenici. 


Avem un Dumnezeu în cer Adevărat, Simţitor, Nemincinos şi Viu, Aceluia ne 
închinăm - este mărturisirea Sfinţilor mari mucenici Serghie şi Vah, mărturisire 
ce avea să le aducă martiriul, în anii 303-305, ca cea mai dură confirmare a ade- 
vărului mântuirii. 


Au fost latini de neam şi dregători de cinste în armata împăratului Maximilian. 
L-au refuzat pe acesta, nevrând să-l însoţească în capiştea idolilor, pentru a le 
aduce, împreună, închinare. Nu s-au dedublat, nu au acceptat o astfel de miş- 
care... ecumenică. Şi au fost nişte învingători, asemenea tuturor martirilor, 
împotriva celui viclean. Au învins prin moarte, după Înviere, cu moartea pre 
moarte călcând. Diavolul dintru început a vrut să facă din om neom, iar astăzi, 
ca o continuitate a acelei voințe, vrea să facă din bărbat femeie şi din femeie 

bărbat. Inversarea rosturilor este culmea amăgirilor sau aşa cum spunea bunicul, 
în plină prigoană comunistă, nu mai înţeleg nimic, s-a întors lumea cu fundul în 
sus. Să stai cu fundul la cer este o minciună existenţială care poate defini 
extraordinar gradul de dispreţ faţă de viaţă. 


Sfinţii Serghie şi Vah, mai înainte de a primi cununa muceniciei, nevrând să 
lepede dreapta credinţă, au fost dezbrăcaţi de hainele bărbăteşti, îmbrăcaţi în 
veşminte femeieşti şi purtați astfel pe ulițele cetăţii, ca semn de batjocură. 
Printr-o rânduială doar de Dumnezeu ştiută, moaştele Sfinţilor Serghie şi Vah se 
află astăzi în Catedrala mitropolitană „Sfântul Dumitru” din Craiova. 


Importanța mărturisirii lor constă în faptul că defineşte coordonatele identității 
personale a omului creştin, ca viaţă adevărată, simţitoare, nemincinoasă şi vie, 
după chipul şi asemănarea credinţei acestuia. 


Nu este nimic mai luminos şi mai tare ca adevărul - triumfă Sfântul loan Gură 
de Aur, continuând, după cum nu este nimic mai slab ca minciuna. Adevărul nu 
se ascunde, nu se teme, nu aspiră la favoarea populară; el este superior tuturor şi 
a toate, este de nebiruit, adăpostind sufletele care caută frumuseţea. 


Re 


După cuvântul evanghelistului, viaţa este mai mult decât hrana şi trupul, decât 
îmbrăcămintea (Luca 12,23); de aceea întâlnim câte un bătrân care spune 
resemnat, dar cu licărire de nădejde în suflet: Ce să fac, mi-am trăit traiul, mi- 
am mâncat mălaiul. 


Iată, la Apus, sublima conştientizare a Răsăritului, orice ordine, şi ca rânduială, 
şi ca succesiune, începe cu viaţa adevărată. Doar simțind, iubim viaţa. Un om 
nesimţitor nu poate iubi. A duce o viaţă vie înseamnă a respinge orice formă de 
iluzionism, a refuza masca pe care egoismul ţi-o zideşte sau alţii încearcă să ţi-o 
impună. Un om viu este un om firesc, adică şi un om credincios, deoarece în 
credinţa adevărată nimic nu este nefiresc. 


Sfinţi mari mucenici Serghie şi Vah, prăznuiți la 7 octombrie, să ne ajute prin 
pilda mărturisiri lor să ducem o viaţă adevărată, simţitoare, nemincinoasă şi 
vie! 


(Preot Sever Negrescu, Prolog din Proloage, Editura Doxolozia, laşi, 2011, 
pp. 27-29) 

Aj Diac. Gheorghe Cioiu - Sfinţii mari mucenici Serghie şi Vah d 
tai 3 
INI Doamne, mintea mea lipsită de putere nu poate ajunge la Tine. Ca şi regele A 
pi Avgar Te chem: “Vino şi tămăduieşte-mi rănile gândurilor mele celor rele şi.... > 
Dad Te voi lăuda ziua şi noaptea Te voi vesti oamenilor, ca toate neamurile să ştie că x 
e Tu, Doamne, săvârşeşti minuni ca şi altădată, ierți păcatele, sfințeşti şi dai Ar 
SIE viaţă"... Rugaţi-vă pentru mine, toți Sfinţii, ca sufletul meu să înveţe smerenia 4 

4 lui Hristos ... i. 
A Troparul Sfinţilor Mari Mucenici Serghie şi Vah La 
d Glasul 3 x 
e Pe cei ce după fire nu au fost fraţi de trup, pe aceştia Darul Cel Dumnezeiesc rr 

| a cugeta frăţeşte până la sânge i-a făcut, pe Sfinţii Mucenici Serghie şi pe Vah, SI i 
ii cinstită şi cre-dincioasă pereche. Fără de arme şi fără de haine în locul A 


nevoinţei pe vrăjmaşul au înfruntat, rugându-se neincetat pentru 
EC 0 / ARIA sufletele noastre. 


4/ PI Condacul Sfinţilor Mari Mucenici Serghie şi Vah A 
d 3 71 Glasul 2 dr 
Căutând cele de sus... A 


e : surpând toată înşelăciunea lor; şi biruinţă de sus SI 
fi luând, mucenici prealăudaţi, cu un cuget strigaţi: A 
bine şi frumos este a fi impreună cu Hristos. is 

A Aceştia au trăit la Roma pe vremea împărăției lui Maximian (către anul 296). 
e Serghie era primicer din şcoala centiliilor, iar Vah era secundicer din aceeaşi Did 
şcoală. Deci, învăţându-se şi urmând din început credinţei creştinilor, şi SI 
dumnezeieştilor Scripturi, şi fiind pârâţi la împăratul, îi siliră să facă împreună ti 
cu dânsul jertfă de idoli; şi ei neprimind nicidecum aceasta, i-au descins de brâie Ls 
Tr şi le-au luat portul cel de podoabă, ce purtau împrejurul grumajilor, şi i-au d 

NI 3 îmbrăcat cu port femeiesc, şi i-au dus în mijlocul târgului, ca să-i ocărască, 
fi încărcaţi de lanţuri. Apoi au fost trimişi la guvernatorul Antioh - un dregător cu Ze 
d deosebire crud - în cetatea Barbalison pe Eufrat. Aci apropiindu-se, din arătare Dad 
Şr îngerească s-au umplut de îndrăzneală şi de putere dumnezeiască, şi întâi Vah pu 
A fiind bătut cu vine de bou crude multă vreme, şi-a dat duhul în aceste chinuri. SD tă 
A lar lui Serghie făcându-i-se strânsori în multe chipuri, şi băgându-i în picioare si 

A încălțăminte de fier, şi silindu-l să alerge departe, după aceea băgându-l în y 
Șr temniță, şi iarăşi pironindu-se cu aceleaşi răni de încălțăminte, 1 s-a tăiat capul. e 

Sfinții mucenici Serghie şi Vah prăznuiţi la Catedrala 
mitropolitană din Craiova 


În fiecare an, la 7 octombrie, Catedrala mitropolitană „Sfântul mare mucenic 
Dimitrie” din Craiova îmbracă haine de sărbătoare pentru a-i cinsti aşa cum se 
cuvine pe doi dintre ocrotitorii săi spirituali: Sfinţii mari mucenici Serghie şi 
Vah, ale căror moaşte se află depuse spre cinstire şi închinare în acest sfânt 
locaş. 


Momentele liturgice vor începe luni seara cu săvârşirea slujbei Vecerniei unită 
cu Litia, de la ora 18.00, după care racla în care se afla moaştele Sfinților 
Serghie şi Vah va fi purtată în procesiune în jurul Catedralei mitropolitane, aşa 
cum se obişnuieşte, în ajunul praznicului celor doi sfinți. Momentele liturgice 
vor continua slujba Utremiei şi Privegherea. Marţi, 7 octombrie, în ziua 
prăznuirii celor doi sfinți mucenici, va fi săvârşit Acatistul Sfinţilor mari 
mucenici Serghie şi Vah, urmat de slujba Sfintei Liturghie. 


Moaştele Sfinţilor mari mucenici Serghie şi Vah au fost aduse în ţara noastră de 
către domnitorul Neagoe Basarab şi depuse la Mănăstirea Curtea de Argeş. În 
anul 1949, la 25 octombrie, prin porunca Sfântului Sinod al Bisericii Ortodoxe 
Române, sfintele moaşte au fost aduse la Catedrala mitropolitană “Sfântul mare 
mucenic Dumitrie” din Craiova, în timpul păstoririi vrednicului de pomenire 
mitropolit Firmilian al Olteniei. 


Sfinţii Serghie şi Vah au trăit pe vremea împăratului Maximian (286-305), de 
neam fiind romani şi dregători de frunte în armata împărăției. Ei se bucurau de 
mare cinste în faţa împăratului pentru priceperea şi vitejia lor în războaie, 
precum şi pentru credincioşia lor în slujiri. În taină, însă ei erau creştini, crezând 
în Domnul nostru lisus Hristos şi sârguindu-se să-l placă Lui, prin viaţa lor cea 
sfântă. 


Deci, pârâţi fiind că se închină lui Hristos şi că se leapădă de cinstirea zeilor, au 
fost poftiţi de împărat să aducă, împreună cu dânsul, jertfă în templul lui Zeus. 
Dar, când a intrat împăratul, robii lui Hristos Serghie şi Vah au rămas afară şi n- 
au intrat cu el. Văzând aceasta, împăratul a poruncit slujitorilor să-i aducă în 
templu cu sila şi le-a dat poruncă să se închine idolilor. Dar ei, nevrând să facă 
aceasta, au zis împăratului: „Avem un Dumnezeu în cer, nemincinos, adevărat şi 
viu. EI nu este nesimţitor ca idolii voştri; noi Aceluia ne închinăm”. 


Deci, nevrând ei să lepede dreapta credinţă, li s-au luat toate însemnele 
dregătoriei lor şi podoabele cele de preţ, îmbrăcându-i în haine femeiești, fiind 
purtaţi în lanţuri pe ulițele cetăţii, în semn de batjocură. Au fost trimişi apoi la 
dregătorul Antioh, în cetatea Varvalisos din Siria şi acolo, fiind bătuţi aproape 

de moarte, Sfântul Vah şi-a dat sufletul său Domnului, din pricina bătăi, iar 
Sfântului Serghie i s-a pus încălțăminte de fier având cute în tălpi şi a fost purtat 
până la cetatea Resafa, unde i s-a tăiat capul, după ce a îndurat multe chinuri, 
dar nu şi-a lepădat credinţa. 


Sursa: mitropoliolteniei.ro 

Pr. lect. dr. Ioniţă Apostolache - Sfinţii Serghie şi Vah, mărturisitori 
luminaţi ai dreptei credinţe 


— 

Sfinţii mucenici Serghie şi Vah sunt unii dintre cei mai cunoscuţi martiri din în- 
tregul Orient. Data la care au trecut la Hristos nu este foarte sigură, fiind soco- 
tită de unii la sfârşitul secolului al 3-lea - începutul secolului al 4-lea. Există o 
frumoasă însemnare din perioada primelor secole creştine, prin care cei doi 
sfinţi sunt aşezaţi la loc de mare cinste în evlavia Bisericii Răsăritene. 


Aceşti doi „megalomartiri” au fost demnitari romani care au refuzat să aducă 
jertfe zeilor. Vah a murit primul, fiind biciuit până la sânge. A primit cununa 
muceniciilor sale la Soura, în Siria, fiind adus mai târziu la Barbalissos (Balis), 
pe Eufrat, localitate aflată la cinci kilometri de Alep. Serghie, după numeroase 
cazne, a fost decapitat la Al-Rusafa, tot pe râul Eufrat. 


În cinstea jertfei sale, creştinii au ridicat aici o bazilică impunătoare, devenită 
cel mai căutat loc de pelerinaj din zonă. Secole la rând, creştinii din Bizanţ şi 
Arabia au venit aici să aducă cinstire sfântului, străbătând distanţe impre- 
sionante. Există mărturii că împăratul persan Chosroes II, când s-a închinat lui 
Mauricius pentru a-şi recupera regatul, a oferit mai multe daruri acestei biserici. 


Cei doi martiri au pătimit pe vremea împăratului roman Maximian Daia. 
Serghie era pimnicer (primicerius scholae gentilium), ofiţer de prim rang al găr- 
zii regale. Regimentul pe care îl conducea era format în integralitate din gentili, 
adică persoane care nu aveau cetăţenie romană. Mai mult, Serghie era unul 

dintre sfetnicii de taină ai împăratului. După documentele siriace, el ar fi fost 
chiar rudă cu cezarul. Alături de el a stat întotdeauna Vah, bunul său prieten, 
aşezat la rându-i în demnitatea de secundicer. Amândoi „se bucurau de o mare 
lbertate în cuvânt înaintea tronului”. 


Erau creştini în taină, lucru pe care l-au aflat şi cei care îi invidiau. Aceştia, plini 
de invidie, au mărturisit taina împăratului şi acesta de îndată a hotărât să-i pună 
la încercare. Ca să afle adevărul, Maximian a hotărât ca toți cei din gardă să 
aducă jertfe în templul lui Zeus. La momentul stabilit nu i-a găsit pe cei doi 
sfinţi înăuntru şi, căutându-i, i-a aflat afară cântând imnuri de laudă lui Dumne- 
zeu. I-a obligat mai apoi să intre înlăuntru şi i-a pus să jertfească. 


Sfinţii mucenici au început să cânte şi aici din Cartea Psalmilor: „Idolii nea- 
murilor sunt argint şi aur, lucruri făcute de mâini omeneşti: gură au şi nu vor 
grăi; ochi au şi nu vor vedea. Urechi au şi nu vor auzi că nu este duh în gura lor” 
(Ps. 134, 15-17). Au urmat chinuri groaznice, cei doi primind în cele din urmă 
cununa muceniciei. 


În anul 431, episcopul Alexandru de Hierapolis, localitate aflată în nordul Siriei, 
a cheltuit trei sute de pungi de aur pentru a ridica o bazilică în cinstea Sfinților 
mucenici Serghie şi Vah. Locaşul de închinare s-a zidit în mijlocul stepei 
siriene, între zidurile cetății Rusafa. Acesta a fost momentul de răspândire 
masivă a cultului celor doi sfinţi mucenici în întregul Orient creştin. 


Mărturia ne este dată într-una dintre cele mai complete publicaţii cu privire la 
viaţa, cultul şi importanța duhovnicească ale celor doi martiri pe pământul 
jertfelnic al Siriei: The Barbarian Plain. Saint Sergius between Rome and Iran. 
Autoarea acestui studiu, prof. Elizabeth Key Fowden, vorbeşte astfel despre o 
răspândire atât de mare a cultului celor doi sfinţi, încât, din secolul al S-lea, 
„influenţa lor a început să iradieze dincolo de Rusafa, peste Siria şi Meso- 
potamia, ajungând până în Munţii Zagros, Armenia, Egipt şi Galia” (Ibidem, p. 
pi) 


Popularitatea celor doi sfinţi s-a manifestat atât în cult, cât şi în tradiția hagio- 
grafică ulterioară. Aşa se face că autorul sinaxarului închinat Sfântului Atanasie 
de Clysma a folosit istorisirea morţii Sfinților Serghie şi Vah ca model de 
martirologiu, în care a rânduit replici şi pentru cei doi mucenici. În acest 
sinaxar, Sfântul Atanasie este un ofițer de rang înalt, aflat în dregătona lui 
Maximian, fiind descoperit, de asemenea, ca slujitor al lui Hristos. Aceleaşi 
similitudini apar şi în alcătuirea Vieţii Sfântului Victor. 


Hagiografii au ajuns la concluzia că Sinaxarul Sfinților Serghie şi Vah datează 
din secolul al 5-lea, fiind scris original în limba siriacă. Textul grecesc îi apar- 

ține lui Sever de Antiohia, fiind legat de frumoasa sa Omilie pentru mucenicii 
din Rusafa. 


Vom reda în cele de mai jos câteva fragmente din textul publicat în lucrarea 
Patrologia Orientalis (PO), (Tome IV, Fascicule 1, Paris, 1906, pp. 83-94, Ho- 
milie LVII) şi în limba română în revista „Mitropolia Oltenie:” (nr. 1/2019). 


Fragment din Omilia lui Sever de Antiohia despre martiriul Sfinților Serghie şi 
Vah 


„Anumiți oameni răi au scris regelui împotriva lor, acuzându-i şi învinovăţindu- 
i de fapte urâte, că nu aduceau nici jertfe, nici libaţiuni zeilor. Cu vorbe viclene 
îl întărâtau pe acela şi spunea despre ei că, mulţumită prieteniei lui, au ajuns 
într-o asemenea cinstire. La început regele nu a crezut nimic din cele spuse şi de 
îndată el i-a dus pe cei doi în templul lui Zeus, zeul cel necurat şi cu nume 
amăgitor. A mâncat împreună cu preoţii săi din jertfele necurate şi a încercat să- 
1 ispitească pe aceşti viteji cu această hrană spurcată. 


Atunci a auzit de la dânşii că nu vor jertfi nicidecum idolilor neînsuflețiți şi 
chipurilor demonilor celor răi, care «Gură au şi nu vor grăi, ochi au şi nu vor 
vedea. Urechi au şi nu vor auzi, că nu este duh în gura lor», şi alte lucruri 
asemănătoare prin care prorocul în Psalmi (Ps. 134, 16-17) râdea de a lor insen- 
sibilitate şi nemişcare. 


Aprins şi fierbând de mândrie, regele a poruncit să le fie tăiate cingătorile şi să 
li se ia de pe gât lanţurile de aur, însemnele care se dădeau războinicilor celor 
mai de cinste. Au fost purtaţi de aici în marş, îmbrăcaţi în haine femeieşti. Însă, 
în această privință, ei au ştiut să i se împotrivească regelui, vorbind prin 
propriile lor fapte, aceşti martori neînvinşi din nici o parte, care învăţaseră să fie 
mai înţelepţi decât cei vicleni, cum spune David (Ps. 17, 27), făcând să se 
întoarcă în bine planurile calomniatorului şi ale slujitorilor săi: «O, tu care lupţi 
împotriva lui Dumnezeu, socoteşti tu că printr-o înfăţişare femeiască vei putea 
amări sufletele noastre neînfricate? Poţi să îmbraci cu forţa trupurile noastre în 
haine femeiești, însă nu vei îmbrăca niciodată cu laşitate sufletul nostru sănătos 
şi drept. Îţi vom arăta faptele pe care le ţinem pentru a adeveri preceptele şi 
poruncile pe care Dumnezeu ni le-a dat nouă prin Moise: ca bărbatul să nu 
îmbrace haine femeieşti (Deut. 22, 5). Dacă într-adevăr cele femeieşti nu 
împiedică nicidecum pe femeile cele curajoase să iasă cu inimă bărbătească la 
lupta pentru credință (evseveia) şi să primească coroana biruinței asupra 
calomniatorului, la fel această haină nu ne putem schimba nicidecum, prin 
ridicol, sufletele? Nu vezi tu oare că ea se depărtează de pe trupurile noastre, 
care înaintează cu putere (vigoare) şi că nicidecum nu ni se potriveşte? Şi el 
(trupul) o respinge cu totul ca şi cum nu-i este cunoscută. Însă nouă nici pe 


Ar de dr De dr De dr De dr e Dr e dr De dr dr de dr de d de A dr d 


e PX 3 E A PP E IP 3 3 E E 30 3 IE E E E 30 3 3 E E E XX 


Ar de De De Dr De De De de De De De De De de De de De de De de Ar de fr ră 


e PX 3 IE E PP IE IP 3 2 E E IE 3 IE e E 0 E 3 IP IE IE E E XX 


departe nu ne pasă de aceasta, căci ne ridicăm spre cugetări înalte şi într-o clipă 
imităm foarte bine pe Domnul şi Mântuitorul lisus Hristos. (...) Căci asemenea 
Lui, care a purtat pentru noi spini şi mărăcini, şi noi, prin răbdare şi curaj în 
lupta mucenicească, ne încăpățânăm şi dispreţuim efeminarea şi frica în aceste 
haine femeieşti. Căci Hristos va arăta puterea lui Dumnezeu Tatăl prin fapte 
asemănătoare».” 


Sărbătoriţi pretutindeni 


Cultul Sfinţilor Serghie şi Vah s-a răspândit în întreaga lume. În Orient, mitro- 
politul Ahudemmeh de Tagrit (sec. VII) a ridicat o nouă bazilică în cinstea lor, 
replică a celei de la Rusafa, în mijlocul stepei de la nord-est de Irak. Dorinţa lui 
era să-şi ferească episcopia de raidurile beduinilor. 


Sfântul Serghie este cinstit la sirienii de răsărit în zilele de 1 octombrie, 3 şi 6 
mai, 9 decembrie şi mai cu seamă în 7 octombrie. 


Amintim, de asemenea, că Sever de Antiohia a scris în cinstea celor doi sfinţi o 
omilie, rostită la 7 octombrie 514. Textul se găseşte tradus din siriacă de pro- 
fesorul Rubens Duval în colecția Patrologia Orientalis (IV, 1, 1908, pp. 83-94, 
Omilia LVII). 


Capetele celor doi sfinţi au fost aduse în ţara noastră de către domnitorul Nea- 
goe Basarab şi depuse la Mănăstirea Curtea de Argeş. Raclele sfintelor moaşte 
au fost făcute din porunca arhierească a episcopului Iosif de Argeş, cu sprijinul 
creştinilor binevoitori din oraşul Piteşti, în anul 1867, ca semn de recunoştinţă 
pentru binefacerile primite prin ale lor sfinte rugăciuni. 


În anul 1949, la 25 octombrie, prin hotărârea Sfântului Sinod al Bisericii Orto- 
doxe Române, sfintele moaşte au fost aduse la Craiova şi depuse în Catedrala 
Mitropolitană „Sfântul Dumitrie” din Craiova, în timpul vrednicului de 
pomenire Firmilian, mitropolitul Olteniei. 

Wikipedia - Serghie şi Vah 


Serghie (sau Sergius) şi Vah (sau Bacchus) au fost soldaţi romani creștini din 
secolul al IV-lea veneraţi ca sfinți şi martiri de către Bisericile Catolică, 
Ortodoxă şi Ortodoxă Orientală. Ziua lor de prăznuire este 7 octombrie. 


Potrivit hagiografiei lor, Serghie şi Vah au fost ofiţeri în armata lui Galerius şi 
s-au aflat la mare cinste până când s-a aflat că practicau creştinismul în secret. 
Ei au fost apoi pedepsiți sever, Vah a murit în timpul torturii, iar Serghie a fost 
în cele din urmă decapitat. Cu toate acestea, din cauza anacronismelor istorice, 
hagiografia lor este considerat anistorică. 


Serghie şi Vah au fost foarte populari în Antichitatea târzie, iar biserici în 
cinstea lor au fost construite în mai multe oraşe, inclusiv la Constantinopol și la 
Roma. Prietenia strânsă dintre cei doi este evidențiată în hagiografii şi tradiţii, 
ceea ce-i face să fie considerați unul dintre cele mai faimoase exemple de 
perechi de sfinți. 


Această apropiere l-a determinat pe istoricul John Boswell să sugereze că relația 
lor a fost una romantică; deși alți istorici au respins această teorie, ea a condus 
la venerarea populară a lui Serghie şi Vah în comunităţile de homosexuali 
creştini. 


În mănăstirea aferentă Bisericii Santi Sergio e Bacco din Roma a trăit episcopul 
Inocenţiu Micu-Klein după retragerea sa de la Blaj. 


Legendă 


Povestea sfinţilor este relatată în textul grecesc cunoscut sub numele de Patimile 
lui Serghie și Vah. Martiriul lor ar avea loc potrivit acestei relatări în timpul 
domniei împăratului roman Galerius (305-311), deşi povestea conţine o serie de 
contradicții şi nepotriviri care face dificilă această datare. Textul ar data de la 
mijlocul secolului al V-lea. 

Potrivit textului, Serghie şi Vah erau cetăţeni romani şi ofițeri de rang înalt în 
Armata Romană, dar s-a descoperit că erau creştini atunci când au încercat să 
evite să însoţească un funcționar roman într-un templu păgân, împreună cu 
restul gărzii sale de corp. După ce au refuzat să aducă ofrande lui Jupiter în 
prezenţa lui Galerius, ei au fost umiliți public: au fost înlănţuiți, îmbrăcaţi în 
haine femeiești şi purtați prin oraş. 


Galerius 1-a trimis apoi la Barbalissos în Mesopotamia pentru a fi convinşi să 
renunţe la creştinism de Antiochus, comandantul militar de acolo şi un vechi 
prieten al lui Serghie. Antiochus nu a putut să-i convingă să renunțe la credința 
lor, iar Vah a fost bătut până la moarte. Spiritul lui Vah i-a apărut a doua zi lui 
Serghie şi l-a încurajat să rămână puternic pentru ca ei să rămână împreună 
pentru totdeauna. În următoarele zile, Serghie a fost, de asemenea, torturat și în 
cele din urmă executat la Resafa, unde moartea lui a fost marcată de întâmplări 
miraculoase. 


Existenţă reală 


Patimile, text plin de apariții supranaturale și anacronisme istorice, a fost respins 
ca o sursă istorică de încredere. Lucrarea a fost datată la mijlocul secolului al V- 
lea şi nu există nici o altă dovadă pentru cultul lui Serghie și Vah înaintea anului 
425, la peste un secol după ce s-a spus că ar fi murit. Ca atare, există îndoieli 
serioase cu privire la existenţa lor reală. 


Nu există nici o dovadă solidă pentru folosirea unei schola gentilium de către 
Galerius sau de orice alt împărat înainte de Constantin | și, având în vedere 
faptul că persecutarea creştinilor începuse în armată cu mult timp înainte, este 
foarte puţin probabil că practicanți în secret al creştinismului ar fi putut 
pătrunde în garda imperială. În cele din urmă, nu există dovezi care să susțină 
existenţa unor călugări care trăiau în apropiere de Eufrat în secolul IV-lea și 
care, aşa cum se afirmă în Patimile, ar fi recuperat trupul lui Vah. 


În schimb, savantul italian Pio Franchi de Cavalieri a susținut că Patimile lui 
Serghie şi Vah s-a bazat pe un text anterior pierdut despre patimile lui 
Juventinus şi Maximinus, doi sfinți martirizaţi în timpul domniei împăratului 
Iulian apostatul în 363. El a menționat în special că pedeapsa defilării 
prizonierilor îmbrăcaţi în haine femeiești reflectă modul de tratament al 
soldaților creştini din timpul lui Iulian. 


Istoricul David Woods observă în continuare că Historia Nova a lui Zosimos 
include o descriere a pedepsirii de către lulian a militarilor dezertori într-o 
manieră identică, întărind în continuare argumentul că autorul Patimilor lui 

Serghie şi Vah a preluat materialul din poveştile martirilor din vremea lui Iulian, 
mai degrabă decât din poveştile martirilor din vremea lui Galerius. 


Woods susţine că tradiția martiriului sfinților este o invenție ulterioară ataşată 
unor relicve obscure din secolul al V-lea şi că Patimile este un text fictional 
compus după ce cultul lor a devenit popular. El concluzionează că "martirii 
Serghie şi Vah nu au existat în realitate”. 


Popularitate şi venerare 


Cinstirea celor doi sfinți datează din secolul al V-lea. Un altar dedicat lui 
Serghie a fost construit la Resafa (redenumit Sergiopolis în jurul anului 425), 
dar nu există nici o dovadă că ar fi existat un cult mai vechi al său sau al lui 
Vah. Cultul lor s-a dezvoltat rapid la începutul secolului al V-lea, în perioada de 
extindere a cultului martirilor, mai ales a martirilor militari. Altarul din Resafa a 
fost construit din chirpici la porunca episcopului Alexandru de Hierapolis. 
Pasiunea a fost datat de la mijlocul secolului al V-lea, pe motiv că acesta descrie 
construirea unui astfel de altar ca și cum ar fi un eveniment petrecut relativ 
recent. Altarul original a fost înlocuit cu o structură de piatră, mai rezistentă, în 
anul 518; acest nou altar a fost patronat de către importante personalități 
politice, inclusiv împăratul roman Iustinian I, regele Khosrau al II-lea al Persiei 
Sasanide și Al-Mundhir, conducător al gassanizilor. 


În mod tradiţional, sărbătoarea Sfinţilor Serghie și Vah a fost celebrată pe 7 
octombrie în Occident. În calendarul tridentin ei erau sărbătoriţi în aceeaşi zi cu 
Papa Marcu şi cu martirii Marcellus şi Apuleius. În 1716 această zi a devenit 
sărbătoarea Sfintei Fecioare Maria, Regina Rozariului, iar comemorarea lui 
Serghie, Vah şi a celorlalți sfinți a fost mutată pe 8 octombrie. Sărbătorirea lor a 
fost restabilită pe data de 7 octombrie, în 1969. 


În Imperiul Bizantin, ei au fost veneraţi ca protectori ai armatei. Împăratul 
Iustinian 1 le-a dedicat o mare biserică de mănăstire din Constantinopol, Mica 
Hagia Sophia, probabil în 527. 


Potrivit legendei, în timpul domniei lui lustin I, nepotul său, Iustinian, a fost 
acuzat de complot împotriva tronului şi a fost condamnat la moarte, dar a evitat 
după exemplul Sfinţilor Serghie şi Vah să apară în faţa lui lustin și să-şi pledeze 
nevinovăția. El a fost eliberat şi i s-a redat titlul de cezar, iar în semn de 
recunoştinţă a promis că le va dedica celor doi sfinți o biserică odată ce va 
ajunge împărat. Construirea acestei biserici a Sfinţilor Serghie şi Vah, între 527 
şi 536 AD (cu doar puţin timp înainte de construirea Catedralei Sfânta Sofia 
între 532 şi 537), a fost una dintre primele activităţi ale domniei lui lustinian |. 

Serghie a fost un sfânt foarte popular în Siria și Arabia. creștină. Orașul Resafa, 
care a devenit un sediu episcopal, a primit numele de Sergiopolis şi a păstrat 
moaştele sfântului într-o bazilică fortificată. Resafa s-a dezvoltat în timpul 
împăratului lustinian şi a devenit unul dintre cele mai mari locuri de pelerinaj 
din Orient. Au fost construite multe alte biserici dedicate sfântului Serghie, 
sărbătorit uneori împreună cu Vah. O biserică dedicată Santi Sergio e Bacco a 
fost construită în Roma în secolul al IX-lea. Arta creştină îi reprezintă pe cei doi 
sfinți ca soldați în haine militare, cu ramuri de palmier în mâini. Sărbătoarea lor 
are loc pe 7 octombrie, iar în "Sacramentarium" al Papei Ghelasie li se atribuie 
o liturghie. Nomazii din deşert îl consideră pe Serghie ca un sfânt patron. 


Potrivit tradițiilor Bisericii Armene, Serghie, sau Sarkis, a fost venerat ca un 
general creştin în Armata Romană. El a fost martirizat împreună cu fiul său, 
Martyros, pentru mărturisirea credinţei lor în Hristos. Sărbătoarea este precedată 
de o perioadă de trei zile de post. 


Prietenia strânsă dintre cei doi este evidențiată puternic în hagiografie şi în 
tradiții, ceea ce-i face să fie considerați unul dintre cele mai faimoase exemple 
de perechi de sfinți; cercetătorul John Boswell îi consideră cel mai influent 
model de astfel de sfinți, mai mult chiar decât Sfinții Petru şi Pavel. 


În Same-Sex Unions in Premoderne Europe, Boswell argumentează că relaţia 
dintre Serghie și Vah poate fi înțeleasă ca având o latură romantică, menționând 
că cel mai vechi text al martirologiei lor îi descrie ca erastai, termen ce poate fi 
tradus ca "iubiţi". El a sugerat că cei doi chiar au fost uniţi printr-o ceremonie 
cunoscută sub numele de adelphopoiesis sau prindere ca fraţi de cruce, pe care-l 
considera o formă creştin timpurie de parteneriat între două persoane de același 
sex, consolidând un punct de vedere propriu despre o atitudine creştină tolerantă 
față de homosexualitate. Metodologia istorică şi concluziile lui Boswell au fost 
contestate de mulţi istorici. 


Cu toate acestea, ca urmare a studiului publicat de Boswell, Serghie şi Vah au 
început să fie veneraţi de comunităţile de homosexuali creştini. O icoană din 
1994 a Sfinţilor Serghie și Vah realizată de iconograful franciscan homosexual 
Robert Lentz, expusă pentru prima oară la Parada Gay din Chicago, a devenit un 
popular simbol gay. 

La mulți ani! 

Pe cei ce dup? fire pu 2u fost 
frati de trup, pe 3cesti2 Darul 
Cel Dumnpezeiese 2 cuget? 
frăteste până [2 sânge î-2 făcut, 
pe Sfinţii Mucenici Serghie si 
pe V>h, cinstită si credipeiozsă 
pereche. Fără de 2rme si fr 
de h2ine în locul pevointei pe 
vr3jmasul 2u înfruntat, 
rugându-se neincetat pentru 
sufletele noastre. 

Bucuraţi-vă, Sfinţilor Serghie şi Vah, mucenici ai Domnului! 

